Fydd Senedd grog yn 2015? - BBC Cymru Fyw\nFydd Senedd grog yn 2015?\nimage captionFydd Senedd grog yn 2015?\nPan fydd Aelodau Seneddol yn dychwelyd o'u gwyliau Nadolig mae'n saff dweud mai dim ond un peth fydd ar eu meddyliau - yr etholiad ymhen pum mis.\nFydd yr ymgyrch swyddogol ddim yn dechrau am fisoedd ond gyda hon yn siŵr o fod yn etholiad agos a phob un plaid yn wynebu brwydr enfawr, mae'n ddigon teg dweud bod y gwleidydda a'r ymgyrchu answyddogol eisoes wedi hen ddechrau.\nMae'n debygol y gwelwn ni Senedd grog arall oherwydd ar hyn o bryd dyw hi ddim yn edrych fel petai'r Ceidwadwyr na'r Blaid Lafur mewn sefyllfa i ennill mwyafrif.\nMae'r Ceidwadwyr yn wynebu tipyn o her gan UKIP - efallai na fyddan nhw'n cipio llawer o seddi ond, yn sicr, fe fyddan nhw'n mynd â phleidleisiau hollbwysig.\nOnd dyw aelod Ceidwadol Sir Drefaldwyn, Glyn Davies, ddim yn disgwyl i UKIP fod yn "fygythiad mawr yng Nghymru".\n"Does dim rheswm i feddwl na fyddwn ni'n gwneud yn reit dda," meddai. "Dwi ddim yn meddwl y byddwn ni'n dod 'nôl gyda llai o seddi."\nA dyna yw'r gobaith y Ceidwadwyr yng Nghymru, yr un maint o Aelodau Seneddol ym mis Mai er dim o reidrwydd yr un seddi.\nMwyafrif yn anodd\nRoedd yna gyfnod pan fyddai Ed Miliband yn sicr y byddai Cymru o leiaf yn dychwelyd gydag ychydig mwy o seddi Llafur ond, yn ôl arolwg diweddar, maen nhw wedi colli traean o'u cefnogaeth yng Nghymru yn y ddwy flynedd ddiwethaf.\nDoes dim dwywaith mai nhw fydd y blaid fwyaf yng Nghymru ond mae'r gobaith o enillion sylweddol yng Nghymru yn edrych yn brin.\nGyda'r SNP yn hyderus y gallan nhw gipio nifer fawr o seddi gan y Blaid Lafur yn yr Alban, mae'n edrych fel petai mwyafrif ar draws Prydain yn anodd os nad amhosib.\nMae Aelod Llafur Ynys Môn Albert Owen yn pwysleisio bod "rhaid cofio bod 2010 yn flwyddyn wael iawn i Lafur.\n"Fyddwn ni ddim yn gwneud mor wael â hynny ond fyddwn ni'n cael mwyafrif clir? - mae'n anodd dweud ond mae yna lot i chwarae amdano. Dyma'r etholiad pwysicaf am genhedlaeth."\nFelly os oes yna Senedd grog, pwy fydd yn barod i gamu i'r adwy i gefnogi'r ddwy brif blaid?\nMae Mr Owen yn credu ei bod hi'n bosib i'r Blaid Lafur fod yn llywodraeth leiafrifol wrth alw ar gefnogaeth y pleidiau eraill fesur wrth fesur.\nOnd clymblaid arall gyda'r Democratiaid Rhyddfrydol fyddai Glyn Davies yn ei ffafrio.\nMae'r Democratiaid Rhyddfrydol wedi dweud y bydden nhw'n barod i weithio gyda phwy bynnag yw'r blaid fwyaf ond mae'r sefyllfa yn edrych yn llwm iddyn nhw ac mae'n ddigon posib na fydd ganddyn nhw ddigon o Aelodau Seneddol y tro hwn i wneud gwahaniaeth.\nYn ôl yr Arglwydd Roger Roberts: "'Dan ni'n mynd i gael andros o amser anodd."\nOnd pe baen nhw'n cael cyfle arall, mae'n credu y bydden nhw'n llai tebygol o ruthro i ffurfio clymblaid.\n"Dwi'n meddwl y bydd llawer ohonon ni'n ddigon dewr i ddweud bod angen cymryd llawer mwy o amser y tro yma," ychwanegodd.\nimage captionPa blaid fydd y ceffyl blaen yn 2015?\nY pleidiau bychain\nOs nad oes digon o Ddemocratiaid Rhyddfrydol, mae'n ddigon posib y bydd gan y pleidiau llai eraill rôl allweddol i'w chwarae wrth benderfynu pwy fydd mewn grym fis Mai nesaf.\nMae Plaid Cymru, yr SNP a'r Blaid Werdd eisoes yn trafod y posibilrwydd ac wedi dweud y bydden nhw'n barod i weithio gyda'i gilydd pe bai Senedd grog.\nNi fydden nhw'n gweithio gyda'r Ceidwadwyr ond, yn ôl arweinydd Plaid Cymru Leanne Wood, fe fydden nhw'n fodlon cefnogi llywodraeth leiafrifol Llafur petaen nhw'n cael "consesiynau difrifol".\n"Dwi yn y busnes o sicrhau'r cytundeb gorau i Gymru a phetai'n bosib cael £1.2 biliwn a phwerau ychwanegol i Gymru, drwy glymblaid yn unig, yna mae hwnna'n rhywbeth y byddwn i'n barod i edrych arno."\nMae arweinyddion Cymreig y pleidiau wedi dechrau trafod y camau nesa' ar gyfer datganoli grymoedd i Gymru, gydag Ysgrifennydd Cymru Stephen Crabb yn addo cyhoeddi fframwaith fydd yn barod i droi'n ddeddfwriaeth yn fuan yn y Senedd nesaf, erbyn Dydd Gŵyl Dewi.\nOnd dyw hi ddim yn mynd i fod yn hawdd i'r pedair plaid ddod i gytundeb, a waeth beth fydd yn cael ei gyhoeddi ar 1 Mawrth, yr hyn fydd y pleidiau yn ei roi yn eu maniffesto fydd yn allweddol.\nFelly mae hi'n anodd darogan beth yn union fydd yn digwydd yn y flwyddyn.\nOnd dwi'n siwr o un peth, mae 2015 yn mynd i fod yn flwyddyn wleidyddol ddiddorol iawn.


Disgyblion y Cwm yn Lansio Cân Elusen Disgyblion y Cwm yn Lansio Cân Elusen\nDisgyblion y Cwm yn Lansio Cân Elusen\nMae pum disgybl o Gwm Rhondda, a gynrychiolodd y Cwm yn Rownd Derfynol Junior Eurovision Cymru yn 2019, wedi rhyddhau sengl elusennol yn ystod argyfwng cenedlaethol Coronafeirws COVID-19 i godi arian ar gyfer y GIG yng Nghymru.\nMae'r grŵp - The Minis - sy'n cynnwys 5 o ferched o Rondda Cynon Taf, yn gweithio'n agos gyda'u mentor/rheolwr Lloyd Macey ac yn gobeithio y bydd eu cân ddiweddaraf, sydd ar gael yn Saesneg a Chymraeg, yn boblogaidd ac yn codi arian at y GIG .\nAelodau The Minis yw Morgan Stoddart a Frances Taylor, y ddwy yn 13 oed ac yn ddisgyblion yn Ysgol Gyfun Treorci; Arielle James a Lilia Burge, y ddwy yn 12 oed ac yn ddisgyblion yn Ysgol Gyfun Cwm Rhondda; a'r aelod ieuengaf yw Livielia Norton, 11 oed, sy'n ddisgybl yn Ysgol Gynradd Gymraeg Llwyncelyn.\nMae eu sengl elusennol Love That Sound / Canu'r Gân eisoes i'w chlywed ar orsafoedd radio rhanbarthol ac wedi ei gwylio sawl gwaith ar y we. Y merched eu hunain a gynigiodd y syniad i roi unrhyw elw a fyddai'n cael ei wneud o'r gân yn rhodd i'r GIG yng Nghymru.\nCyrhaeddodd y Minis rowndiau terfynol byw Junior Eurovision/Chwilio am Seren yn 2019 yn Llandudno, ac aethon nhw ymlaen i ryddhau eu sengl Nadolig gyntaf gyda chymorth eu mentor Lloyd Macey, a ddaeth ei hun yn enw adnabyddus yn 2017 pan gystadlodd yn rownd derfynol yr X Factor ar ITV.\nAeth ymlaen i gefnogi Little Mix ar eu Taith Glory Days ac mae wedi perfformio'n fyw i dros 150,000 o bobl yn y DU ac Iwerddon. Cafodd hefyd lwyddiant yn y siartiau yn ymddangos ar anthem ddawns haf NBLM 'Here With You,' a gyrhaeddodd Rhif 6 yn Siartiau Swyddogol y DU.\nSylwodd Lloyd ar dalent a photensial The Minis ar unwaith wrth weithio gyda nhw ar Junior Eurovision 2019 ac mae'n parhau i hyrwyddo a gweithio gyda nhw. Mae'n falch iawn o fod yn rhan o'u prosiect elusennol COVID-19.\nMeddai Lloyd Macey: “Mae'r Minis yn gymaint o ysbrydoliaeth i mi, mae gweithio gyda nhw wedi bod yn wych. Maen nhw mor weithgar ac rydw i'n mawr obeithio y bydd pobl Rhondda Cynon Taf a Chymru yn rhoi'r un gefnogaeth anhygoel iddyn nhw â maen nhw wedi, ac yn parhau, rhoi i fi, wrth iddyn nhw geisio gwneud gwahaniaeth cadarnhaol yn ystod cyfnod mor heriol."\nMeddai Frances Taylor, aelod o'r grŵp: “Rydyn ni’n wirioneddol falch o’r ddwy gân. Roedden nhw'n hwyl i'w recordio a dw i wir yn credu y byddan nhw'n gwneud i bawb ddawnsio a gobeithio teimlo'n dda yn yr amseroedd anodd hyn. Rydyn ni wir yn gobeithio bod modd i bawb gymryd munud, i lawrlwytho, rhannu a'n cefnogi ni. "\nMeddai'r Cynghorydd Joy Rosser, Aelod o Gabinet Cyngor Rhondda Cynon Taf ar faterion Addysg a Gwasanaethau Cynhwysiant: “Mae The Minis yn llysgenhadon anhygoel i’n Bwrdeistref Sirol ac maen nhw eisoes wedi cynrychioli RhCT mewn amryw gyngherddau ac achlysuron.”\n“Rwy’n falch iawn eu bod nhw wedi ymuno â’u cyd-breswylydd lleol a’r canwr Lloyd Macey i gynhyrchu eu cân elusennol yn Saesneg ac yn Gymraeg.\n“Yn ystod yr argyfwng cenedlaethol COVID-19 yma, rydyn ni i gyd mor falch a diolchgar i’n gweithwyr GIG am edrych ar ein holau a gofalu amdanon ni drwy’r amseroedd anodd hyn.\n“Mae’n hyfryd bod y pum disgybl o Rhondda Cynon Taf yn defnyddio'u talent yn y fath fodd fel eu bod yn rhoi rhywbeth yn ôl i’r GIG ac rwy’n annog pob un o’n preswylwyr i’w cefnogi a phrynu’r sengl elusen.”\nI lawrlwytho Love That Sound / Canu'r Gan gan The Minis, ewch i\nLove That Sound - Sengl\nCanu'r Gân - Sengl\nBydd rhodd o'r arian sy'n cael ei godi yn mynd i'r GIG yng Nghymru


Diwygiad 14:25, 10 Mai 2017\nLleihawyd o 51 beit , 3 blynedd yn ôl\nWedi gwrthdroi golygiadau gan 195.194.57.214 (Sgwrs); wedi adfer y golygiad diweddaraf gan Llusiduonbach.\nDiwygiad 13:51, 10 Mai 2017 (golygu)\nDiwygiad 14:25, 10 Mai 2017 (golygu) (dadwneud)\nB (Wedi gwrthdroi golygiadau gan 195.194.57.214 (Sgwrs); wedi adfer y golygiad diweddaraf gan Llusiduonbach.)\nUn o achosion amlwg yr helynt oedd y tollbyrth eu hun, a weinyddwyd gan y Cwmnïau Tyrpeg newydd. Roedd rhaid talu tollau i deithio ar hyd y prif-ffyrdd hyn. Roedd ddeuddeg Cwmni yn sir Gaerfyrddin, pedwar yn [[Sir Benfro]], dau yn [[Sir Aberteifi]], dau yn [[Sir Faesyfed]], un yn [[Sir Frycheiniog]] a deuddeg ym [[Morgannwg]]. Roedd nifer uchel y Cwmnïau Tyrpeg yn yr ardal yn golygu bod rhaid i deithwyr talu tollau sawl gwaith (am bob cwmni) i'w gymharu â Lloegr lle nad oedd y fath gor-gystadlu. Roedd rhaid i'r ffermwyr talu tollau wrth yrru'u [[gwartheg]] a theithio yn ôl ac ymlaen i'r marchnad, ac wrth ôl calch fel gwrtaith am y pridd.\nNid yr unig rheswm dros yr helyntion oedd y tollbyrth. Roedd tuedd gan werin De-Orllewin Cymru i weinyddu cyfraith eu hun trwy'r traddodiad o'r [[Ceffyl Pren]]. Dyma arfer o siomi yn gyhoeddus aelod o'r gymuned sydd wedi achosi cerydd i'w gymdogion neu gydweithio a'r awdurdodau. Byddai orrrrrrrrrrrrrrrgggggggggggaaaaaaaaaaannnnnnnnnnngydadorf gyda'i wynebau'n ddu (fel wnaeth Merched Beca) yn cario ffigur ceffyl at ddrws y person, neu ffigur yn ei ddynwared (a weithiau llosgwyd), neu hyd yn oed y berson ei hun, gan ei fychanu. Yn ôl yr hanesydd David Williams, "ymestyniad o arfer y Ceffyl Pren" oedd terfysgoedd Beca <ref>'The Rebecca Riots' gan D Williams, tud 56; Gwasg Prifysgol Cymru 1955.</ref>.\n* Tlodi cyffredinol De-Orllewin Cymru a'i dir gymharol anffrwythlon.\n* Twf y boblogaeth yn rhoi pwysau ar y bobl wrth i ffermydd fynd yn llai (problem a waethygwyd gan system etifeddiaeth CymCymru sydd yn rhannu tir rhwng pob perthynas gwrywaidd).\n* Y dirwasgiad amaethyddol a ddechreuodd yn 1836 (a ddaeth i ben tua'r un amser a gorffennodd y terfysgoedd) a chyfres o gynaegynaeafau porgan is an organgwael.\n* Baich [[y degwm]], yr arian a dalwyd i'r [[Eglwys Loegr|Eglwys Anglicanaidd]] gan y ffermwyr. Achosodd anfodlonrwydd ychwanegol gan y ffaith mai anghydffurfwyr oedd rhan fwyaf o'r werin. Gwaethygwyd y baich gan Ddeddf Cymudiad y Degwm (1836) a seilio faint y degwm ar brisiau cnydau y 7 mlynedd cynt. O ganlyniad roedd yn rhaid i'r werin dalu degwm uchel er bod pris y cnydau'n y farchnad wedi disgyn<ref>[http://www.open.edu/openlearnworks/mod/oucontent/view.php?id=55150&printable=1 Howell 1988]</ref>.\nWedi dod o "https://cy.wikipedia.org/wiki/Arbennig:MobileDiff/2556602"


Ynysoedd Chagos: Rhaid i’r DG barchu dyfarniad y Llys Cyfiawnder Rhyngwladol - Plaid Cymru\nYnysoedd Chagos: Rhaid i’r DG barchu dyfarniad y Llys Cyfiawnder Rhyngwladol\nPostiwyd ar June 25 2017, 12:37 yh\nMae Plaid Cymru wedi annog Llywodraeth y DG i barchu dyfarniad y Llys Cyfiawnder Rhyngwladol, a fydd yn archwilio statws cyfreithiol Ynysoedd Chagos yn dilyn pleidlais yng Nghynulliad Cyffredinol y Cenhedloedd Unedig.\nArferai’r gyn-drefedigaeth Brydeinig fod yn rhan o Mauritius ond fe’i gwahanwyd ym 1965 cyn i’r DG roi annibyniaeth i weddill Mauritius. Mae ar brydles ar hyn o bryd i Unol Daleithiau America ac fe’i defnyddir fel canolfan awyrennau.\nMae llefarydd Plaid Cymru ar Faterion Tramor, Jonathan Edwards, wedi croesawu penderfyniad Cynulliad Cyffredinol y CU, a bleidleisiodd 94 i 15 o blaid mynd â’r anghydfod i’r Llys Cyfiawnder Rhyngwladol, gan ddweud fod Plaid Cymru “yn sefyll gyda chenhedloedd gorthrymedig ledled y byd.”\nDisgrifiodd Mr Edwards y modd y symudwyd trigolion Ynysoedd Chagos i wneud lle i faes awyrennau i UDA fel “anghyfiawnder hanesyddol”.\nYn ei sylw, meddai llefarydd Plaid Cymru ar Faterion Tramor, Jonathan Edwards:\n“Rydym yn croesawu penderfyniad Cynulliad Cyffredinol y CU. Mae Plaid Cymru yn sefyll gyda chenhedloedd gorthrymedig ledled y byd, ac y mae’n bwysig i anghyfiawnder hanesyddol gorfodi trigolion Ynysoedd Chagos i adael eu cartrefi er mwyn gwneud lle i faes awyrennau’r UDA gael ei gydnabod yn rhyngwladol, ac y mae’n arbennig o bwysig fod Llywodraeth Prydain yn cydnabod hyn.\n“Does dim yn y modd y triniodd y Wladwriaeth Brydeinig y trigolion hyn y gallwn ymfalchïo ynddo. Y Chagosiaid ddylai fod yn falch, am i’w hysbryd eu galluogi i ddychwelyd i’r Uchel Lys yn 2000 a gofalu bod mwyafrif helaeth Cynulliad Cyffredinol y CU bleidleisio o’u plaid.\n“Byddai’n rheitiach i Lywodraeth Prydain fuddsoddi yn ail-adeiladu seilwaith yr ynysoedd yn hytrach na gwastraffu adnoddau ar achosion llys i geisio gwadu i’r ynyswyr hyn eu hawliau dynol sylfaenol.\n“Mae Plaid Cymru yn cefnogi brwydr Mauritius am gyfiawnder ac yr wyf yn galw ar Lywodraeth Prydain i barchu dyfarniad y Llys Cyfiawnder Rhyngwladol.”


Ar werth: stiwdios ITV a BBC ar y farchnad | POBL CAERDYDD | #PoblCaerdydd\nAr werth: stiwdios ITV a BBC ar y farchnad\nMae ITV Cymru wedi cadarnhau ei fod yn rhoi’r stiwdios yng Nghroes Cwrlwys ar werth er gwaetha’r ffaith fod cyngor y Fro wedi gwrthod caniatâd cynllunio i 250 o dai ar y safle yn ddiweddar.\nMae’r darlledwr wedi penodi ymgynghorwyr Lambert Smith Hampton i farchnata’r safle 17.59 erw – a allai fod yn werth £17m petai na ganiatâd cynllunio llawn fyddai’n cynnwys adeiladu tai.\nDywedodd llefarydd ar ran y cwmni y byddan nhw’n apelio yn erbyn penderfyniad y cyngor i’r Arolygaeth Cynllunio. Ychwanegodd na fyddai hyn yn amharu ar gynllun y cwmni i symud ei pencadlys yng Nghymru i adeilad newydd sbon yn y Bae. “Mae popeth yn mynd yn iawn ar gyfer adeiladu stiwdios modern ‘ffit i bwrpas’ lawr ger y Senedd. Y gobaith yw symud yno erbyn diwedd mis Mehefin 2014,” meddai.\nAr hyn o bryd mae ITV Cymru yn rhannu’r safle gyda 35 o denantiaid ond erbyn haf y flwyddyn nesaf dim ond chwarter yr adeiladau fydd yn cael ei ddefnyddio.\nDywedodd Matthew Parish, tirfesurydd cwmni ITV, fod yr adeiladau yn heneiddio a bellach ddim yn addas ar gyfer cynhyrchu rhaglenni a newyddion. Fydd y safle newydd yn 3 Sgwar y Senedd lawer llai na’r safle presennol (11,000 troedfedd sgwar o’i gymharu â’r 138,000 tr sgwar yng Nghroes Cwrlwys). “Mae’r buddsoddiad yn golygu fydd gan ITV Cymru Wales adnoddau modern i ddarparu rhaglenni newyddion ac amrywiol am y ddegawd nesaf o leiaf,” meddai Mr Parish.\nBBC Cymru Wales hefyd yn chwilio am gartref newydd\nCanolfan darlledu BBC Cymru yn Llandâf\nMae’r newyddion yn golygu fod dau o brif sefydliadau darlledu Cymru yn gwerthu eu stiwdios. Cyhoeddodd BBC Cymru Wales fis diwethaf bod y ganolfan ddarlledu ar Heol Llantrisant Llandaf ar werth ynghyd â’r adeiladau dros y ffordd, Ty Oldfield. Cwmni LSH sydd hefyd yn cynrhychioli BBC Cymru ac mae’r gorfforaeth yn ystyried sawl safle ar gyfer pencadlys newydd, yn y Bae a chanol y ddinas.\nTra fydd staff ITV Cymru yn gobeithio dechrau gweithio yn yr adeilad newydd y flwyddyn nesaf, fydd na o leiaf pedair blynedd arall cyn y bydd staff y BBC yn eu cartref newydd nhw.\nMae ITV Cymru, neu HTV fel oedd gynt, wedi bod ar safle ers dechrau’r wythdegau. Am fwy o atgofion a straeon am stiwdios Croes Cwrlwys gan Bobl Caerdydd cliwciwch yma.


Llyfrgell Owen Phrasebank - anghenion\nB = Projectau newydd wedi eu hargymell gan Banel Adnabod Anghenion.\nTybiwn nad oedd ganddo syniad am ddim ar wahân i weithio a phorthi anghenion ei gorff.\nManteisiwch ar y cyfle hwn i ystyried eich anghenion datblygu personol a phroffesiynol.\ni blant ag anghenion arbennig\nGallwch ei addasu i'ch anghenion eich hun.\nDerbynir yr angen am ddarpariaeth arbennig ar gyfer cynulleidfaoedd Cymraeg ac am anghenion ardaloedd arbennig.


E-fwletin Medi 30ain. | Cristnogaeth 21\nE-fwletin Medi 30ain.\nMae nifer ohonom yn edrych ymlaen yn fawr i fwynhau bendithion Ha’ Bach Mihangel yn hyfrydwch Trefeca yr wythnos hon.\nWythnos i’r Sadwrn diwethaf traddododd Don Cupitt ei anerchiad gyhoeddus olaf: hynny a ddywedwyd, beth bynnag, ar wefan Môr Ffydd (Sea of Faith), rhwydwaith a ddaeth i fod yn sgil ei gyfres deledu o’r un enw flynyddoedd lawer yn ôl bellach. Y mae Cupitt mewn gwth o oedran erbyn hyn ac wedi cyhoeddi cyfrolau lawer yn ceisio darganfod beth a eill crefydd a chrefydda ei olygu mewn byd sydd wedi colli ymwybyddiaeth o’r ‘goruwchnaturiol’; yn ‘ffieiddio’ awdurdodau allanol boed hwy feibl neu bab; ac ymhle y mae’r syniad o ‘Dduw’ hollalluog wedi colli ei nerth bron yn llwyr. Ni wn a yw’r datganiad yn golygu fod Cupitt yn rhoi heibio ysgrifennu yn ogystal. Yr offeiriad Anglicanaidd hwn fu bête noire y sefydliad eglwysig ers degawdau. Hwyrach ei fod yn fwy o athronydd nag o ddiwinydd. Cytuno ag ef neu beidio, y mae ei lyfrau – y rhai diweddar yn rhai byrion iawn – yn werth i’w darllen. Os nad ydych wedi gwneud eisoes, cymrwch olwg ar Solar Ethics a The Fountain . Afraid dweud fod ei enw yn ddiofryd-beth i’r efengylwyr a’r ‘uniongred’ yn gyffredinol. Ond y mae’n ddyn o ddifrif. Nid chwalu er mwyn chwalu y mae. Wrth fyfyrio yn ddwfn-ddwys ar ragdybiaethau y gymdeithas Orllewinol gyfoes daeth i’r casgliad nad yw’n bosibl i ni fedru dal ein gafael ar yr ‘hen eiconau’. Trwy ei ddychymyg crefyddol ei hun cyflwynodd lu o ddelweddau amgen a fedrai, efallai yn ei dro, gyffwrdd dychymyg gwŷr a gwragedd sydd o hyd yn teimlo’r ysbrydol ond heb fedru mwyach lyncu’r storïau traddodiadol. Gweler eto, Solar Ethics a The Fountain am ddwy enghraifft o’r gallu sydd ganddo i greu a chanfod delweddau. Ysywaeth, nid oes neb tebyg iddo yng Nghymru.\nSoniais am ei ‘ddychymyg crefyddol’. Ac y mae yna’r ffasiwn beth a dychymyg sy’n benodol hefo gogwydd grefyddol. Fe ddywedwn i fod Iesu, Bwda, Muhamad yn ddychmygwyr crefyddol o’r radd flaenaf. Eseia ac Eseciel hefyd. Rumi a Nagarjuna yn ogystal. Morgan Llwyd ac Islwyn i’n cenedl ni. Beirdd y Trosgynnol oeddynt. Yn medru canfod delweddau ffres ac ysgytwol ac ail-gystrawennu hen iaith oedd wedi cyrraedd man o syrffed a nychdod. Wedi’r cyfan o ba le y daeth ‘Duw’ ond drwy’r dychymyg dynol? A’r gallu wedyn i’w gyfoethogi a’i fireinio drwy’r un dychymyg.\nY dychymyg crefyddol hwnnw ddywedwn i sydd wedi ei wanio bellach. Hwyrach nad yw hynny yn syndod yn y byd gan fod crefydd ei hun wedi cyrraedd man isel yn yr ymwybyddiaeth Gorllewinol. Creisis y dychymyg crefyddol yw ein creisis ni erbyn hyn. Ac os mai’r ateb yw pethau go banal fel ‘messy church’ neu ‘orfoledd’ -chwatrter-canrif-rhy-hwyr yr Eglwys yng Nghymru yn ordeinio merched i’r esgobyddiaeth yna ‘Duw’ a’n gwaredo-neu beidio!\nGyda’n cofion a’n dymuniadau gorau at bawb ohonoch.\nCofnodwyd hwn yn E-Fwletin ar Medi 29, 2013 gan admin.\n← E-fwletin Medi 23 E-fwletin Hydref 7 →


Camera Ysbïwr Bach - Camera Pen Poced Cudd 170 Lens Angle Eang Gradd (SPY018) | Datrysiadau OMG\nGwir 1080P Full HD Ansawdd Fideo Super Clear: 1920x1080P ar 30fps a lens ongl lydan 170 gradd i ddal golwg fwy wrth recordio. A gall yr Ystod Dynamig Eang wedi'i fireinio (WDR) gynhyrchu delwedd neu fideo llawer gwell yn seiliedig ar yr un dechnoleg hd lawn.\nCysylltiad a Golwg Wi-Fi: Mae'r modiwl wifi a adeiladwyd yn galluogi defnyddwyr i ddefnyddio'r camera trwy ffôn symudol (platfform Andriod neu iOS yn gydnaws), addasu ongl gwylio'r camera, llif byw neu gymryd fideos gan yr app Finalcam am ddim.\nDyfais Cofnodi Swyddogaethau Lluosog: I recordio fideos neu gymryd lluniau â llaw fel camera gweithredu; gosodwch i symud recordiad canfod wedi'i ddefnyddio gan ddefnyddio camera diogelwch cartref neu gychwyn y swyddogaeth recordio sain gan ddefnyddio fel dictaphone yn ystod cyfarfod neu recordio fideo mudo os oes angen.\nBatri ailddefnyddiwyd wedi'i adnewyddu: Mae wedi adeiladu batri aildrydanadwy 560 mAh, gan gofnodi amser hyd at 90 munud, neu hyd at fwy na 20 awr i atodi banc pŵer allanol 10000mah (nid yw'r banc pŵer wedi'i gynnwys). Mae angen cerdyn sd ar y camera er mwyn gweithio.\nYn hawdd ac yn hawdd i'w defnyddio: Fformat cywasgu H.264 i sicrhau ffrwd fideo llawer llyfn; Cofnodi Loop heb fod yn 3 / 5 / 10 munud o glipiau fideo yn ôl eich dymuniad. Cefnogir hyd at gerdyn micro SD 64GB a dyfrnod dydd / amser yn addasadwy. Mae allbwn HDMI ar gael ar gael (nid yw cerdyn micro sd a chebl HDMI wedi'u cynnwys).\nCofnodi fideos â llaw neu gymryd lluniau gan ddefnyddio fel camera gweithredu.\nCofnodi canfod canfod wedi'i osod i gynnig gan ddefnyddio fel camera diogelwch cartref.\n1920 x 1080P yn 30fps a lens ongl super eang ar raddfa 170 i gipio golwg fwy wrth recordio.\nDechreuwch y swyddogaeth recordio sain gan ddefnyddio fel dictaphone yn ystod cyfarfod neu recordio fideo mwnt os oes angen.\nMae modiwl wifi wedi'i gynnwys yn galluogi defnyddwyr i ddefnyddio'r camera trwy ffôn symudol (Android neu iOS llwyfan yn gydnaws).\nMae dyfrnod amser / amser fideo yn addasadwy. Mae allbwn HDMI ar gael (nid yw cebl HDMI wedi'i gynnwys).\nCofnodi Loop heb fod yn 3 / 5 / 10 munud o glipiau fideo ag y dymunwch ac mae'n cefnogi cerdyn micro SD 64GB (nid yw cerdyn SD yn cynnwys).\nAdeiladwyd WF92 mewn batri 560 mAh aildrydanadwy, gan gofnodi amser hyd at 90 munud, neu hyd at fwy na 20 awr i atodi banc pŵer allanol 10000mah (nid yw'r banc pŵer wedi'i gynnwys).\nCamera llawn Spy HD Wearable:\n1920x1080p camera chwistrelladwy cuddadwy, yn hawdd i'w guddio a'i ddefnyddio'n gludadwy.\nSwyddog Wifi Embedded:\nTrwy gysylltu Wifi, addaswch ongl gwylio'r camera, llif byw neu gymryd fideos gan yr app Finalcam am ddim.\nBuilt-in batri aildrydanadwy:\nWedi'i adeiladu yn batri 560 mAh aildrydanadwy, gan gofnodi amser hyd at 90 munud.\n4.5 1 x x 0.6 modfedd\nGolygfeydd Cyfanswm 6446 Golygfeydd 6 Heddiw


Daniel Morden - Podlediad (Mawrth)\nMae blog Ysbrydoli mis Mawrth gan Daniel Morden sy’n rhannu ei gyfres bodlediadau newydd o straeon ar gyfer oedolion\nPodlediad o straeon a ymddangosai i fod yn effeithio ar argyfwng. Roeddwn yn gwybod am rai o’r straeon ers blynyddoedd maith ond dim ond dwy roeddwn wedi eu dweud o’r blaen. Roedd yn rhaid i mi addasu fy null perfformio – ni fedrwn ddefnyddio cliwiau gweledol megis edrychiad wyneb neu ystum, ac roedd yn rhaid i mi eu dweud mewn ffordd sgwrsiol, agos atoch yn hytrach na llenwi gofod theatr gyda fy llais. Mae gen i nawr chwe stori newydd rydw i’n awyddus i’w dweud yn ‘fyw’ pan fydd amgylchiadau’n caniatáu hynny. Rwy’n ddiolchgar am gyllid gan Gyngor Celfyddydau Cymru/Cronfa Sefydlogi y Loteri Genedlaethol sydd wedi fy ngalluogi i ymchwilio a datblygu fersiynau newydd oedd yn gweddu’r cyfrwng a’r cyfnod.\nCafodd ei lawrlwytho dros 1800 o weithiau! Mae pobl wedi gwrando yn America, Yr Almaen, Romania, Gwlad Groeg, yr Iseldiroedd, Singapore, Sweden, Serbia, Gwlad Belg, Iwerddon, yr Eidal, India, Sbaen a’r Swistir yn ogystal â Phrydain. Bu hyn yn neilltuol o galonogol i fi yn ystod Brexit. Mae’r negeseuon a gefais yn awgrymu fod y podlediad wedi cyflawni ei nod – cysur a dihangfa fer o’r dryswch, pryder ac ansicrwydd y pandemig.\nGallwch gael gafael arnynt drwy fy ngwefan www.danielmorden.org. Croesawn unrhyw sylwadau am y prosiect.\nAr gyfer oedolion y mae: mae ychydig o fomentau anesmwyth, ond yn bennaf mae’r argymhelliad oedran oherwydd bod y straeon yn gweithio’n well gyda phobl sydd â phrofiad o fyw. Mae pawb ohonom yn gorfod aros gartref ar hyn o bryd, ond meddyliais fod gan y rhan fwyaf o bobl fynediad i’r rhyngrwyd, felly mae’r podlediad yma’n galluogi pobl na fyddent fel arfer yn gallu cyrraedd sioeau i fwynhau straeon. Gymaint ag y byddwn yn hoffi gwneud hynny, ni allaf fynd i bobman. Mae’r podlediad wedi teithio’n llawer mwy eang nag a wnaf i erioed.\nRoeddwn yn blentyn oedd yn marchogaeth ar geffylau dychmygus o amgylch y maes chwarae. Fe wnes ddarganfod chwedleua diolch i ddosbarth nos gan Sally Pomme Clayton yn 1988. Agorodd y sesiwn gyntaf drwy adrodd stori Baba Yaga. O mam bach! Beth ddigwyddodd? Gyda fy llygad ar gau, gallwn weld y cyfan! Roedd yn well na’r sinema! Roedd hi a’i chydweithwyr Ben Haggarty a Hugh Lupton yn hael tu hwnt gyda’u hamser a’u harbenigedd wrth i mi ddechrau fy ngyrfa chwedleua.\nYn ogystal â’r perfformiadau unigol, rwy’n aml yn gweithio gyda The Devil’s Violin www.thedevilsviolin.co.uk. Rwyf wedi ysgrifennu llawer o lyfrau plant yn seiliedig ar straeon traddodiadol. Gallwch eu gweld yma\nMae’r dull celf hwn yn fy nghyfareddu a rydw i’n methu’n lân â deall pam nad yw mor boblogaidd â stand-yp.\nCaf fy nhemtio i gymryd arnaf fy mod wedi bod yn cyfieithu yr Iliad neu wedi dechrau ar ymwybyddiaeth ofalgar, ond y gwir trist yw mai fy narganfyddiad cyfnod clo yw STEREO UNDERGROUND (BBC Sounds). Mae’n sioe radio leol gyda chyflwynydd hoffus sy’n chwarae pync/indi, yn llawn straeon gwrandawyr o brofiadau chwithig yn gigs y Stranglers ddeng mlynedd ar hugain yn ôl. Ac mae Cwis Tafarn Rhithiol! Bu’r rhuthr adrenalin a ddaw o ailddarganfod cordiau cyntaf cân fel ANARCHY IN THE UK yn uchafbwynt sawl diwrnod.


Daniel Swygart (BScEcon 2017) – Alumni news and events - Cardiff University\nOur Alumni, Our Alumni\nDaniel Swygart (BScEcon 2017)\nMae ysbryd entrepreneuraidd yn briodwedd y mae Ysgol Busnes Caerdydd yn annog ei holl fyfyrwyr i’w meithrin. Mae Daniel Swygart (BScEcon 2017) a fu’n astudio BScEcon Economeg yn yr Ysgol yn ymgorffori’r ethos hwn ac yn disgrifio Caerdydd fel y lle y gwnaeth ei “weledigaeth busnes a’i ymerodraeth ddechrau.”\nMae Caerdydd yn brifysgol wych mewn dinas fywiog i fyfyrwyr. Yn ogystal â’r ffaith mai prifddinas yw hi, mae hi hefyd yn agos at gefn gwlad os ydych yn mwynhau chwaraeon awyr agored eithafol.\nRhoddodd fy mhrofiad fel myfyriwr Economeg ym Mhrifysgol Caerdydd yr hyder a’r feddylfryd addas i mi ar gyfer entrepreneuriaeth.\nMae Menter a Dechrau Busnes yn fenter ar y cyd rhwng Prifysgol Caerdydd ac Undeb Myfyrwyr Prifysgol Caerdydd i helpu myfyrwyr i wireddu eu potensial llawn ym myd busnes ac entrepreneuriaeth ac roedden nhw’n help mawr i mi gyda’r camau cyntaf i fod yn entrepreneur.\nAr ôl y Brifysgol, dechreuais fy nghwmni technoleg fy hun o dan yr enw Alpacr. Mae Alpacr yn llwyfan cymdeithasol sy’n cysylltu’r byd trwy deithio ac anturio.\nLansiwyd y llwyfan yn 2018 ar draws 12 o ddinasoedd Ewrop, gan godi dros $0.5m o arian buddsoddi, ac mae ganddo dîm anhygoel o 12. Mae’n werth nodi mai Cyfarwyddwr Anweithredol Alpacr yw Tyler Droll, cyn aelod Forbes 30 o dan 30, Prif Weithredwr YikYak, ap gwerth $400m, a chodi $74m mewn buddsoddiadau.\nYr uchafbwynt i mi ers gadael y Brifysgol oedd pan enillodd Alpacr gystadleuaeth cyflwyno Virgin Voom a gynhaliwyd gan Syr Richard Branson. Yn y gystadleuaeth, roedd busnesau o ledled y DU yn cyflwyno eu syniadau i ennill cyfran o £1m mewn gwobrau.\nFy nghyngor i fyfyrwyr presennol sydd eisiau rhedeg eu busnes eu hunain yw’r tri pheth canlynol: Gweledigaeth, Natur Benderfynol, a’r Gallu i fod yn Hyblyg. Byddwch yn uchelgeisiol gyda’ch gweledigaeth – gallwch gyflawni llawer gyda gwaith caled ac ymroddiad. Peidiwch â rhoi’r gorau iddi, a defnyddiwch eich gallu i addasu ac arloesi er mwyn llwyddo.


2011 yn flwyddyn dda i ffermwyr Cymru – Golwg360\n2011 yn flwyddyn dda i ffermwyr Cymru\n28 Chwefror 2012 am 14:13\nBu 2011 yn flwyddyn broffidiol i ffermwyr Cymru yn ôl ystadegau sydd wedi eu rhyddhau heddiw gan Lywodraeth Cymru, sy’n dangos bod incwm y diwydiant wedi codi 31%.\nCynyddodd incwm ffermio yng Nghymru i £209.5 miliwn yn 2011. Daw hyn yn sgil mwy o gynhyrchu gan ffermwyr, prisiau uwch am y cynnyrch, a chynnydd mewn cymorthdaliadau Taliad Unigol gan fod y gyfradd trosi o’r ewro i’r bunt wedi bod yn ffafriol i ffermwyr. Mae’r cymhorthdal Taliad Unigol yn cynrychioli 80-90% o incwm pob ffermwr ar gyfartaledd.\nAr ddydd Mawrth dywedodd Alun Davies, y dirprwy-Weinidog dros Amaeth: “Mae hyn yn newyddion gwych i’r diwydiant ac mae gennym ni lawer i fod yn obeithiol amdano am y flwyddyn sydd i ddod.\n“Mae Cymru’n cynhyrchu cynnyrch arbennig ac mae’n galondid bod ffermwyr yn cael eu gwobrwyo gyda phrisiau ac incwm uwch.”\nEffaith feirws Schmallenberg\nDywedodd llefarydd ar ran Undeb Amaethwyr Cymru ei fod yn rhy gynnar eto i ragweld effaith feirws Schmallenberg ar ddarlun economaidd amaeth Cymru yn 2012.\nMae NFU Cymru hefyd wedi datgan pryder ynghylch effaith y feirws.\nMeddai Peter Davies, Cadeirydd NFU Cymru: “Rydym yn bryderus iawn ynghylch effaith y clwyf hwn ar ein hanifeiliaid.\n“Dylai’r ffocws nawr ar draws yr Undeb Ewropeaidd fod ar ddatblygu prawf i adnabod y clwyf a datblygu brechiad fel bod ffermwyr yn medru amddiffyn eu hanifeiliaid.”


Mae Pwyllgor yr Economi, Masnach a Materion Gwledig wedi'i sefydlu gan y Senedd i edrych ar bolisi a deddfwriaeth, ac i ddwyn Llywodraeth Cymru i gyfrif, mewn meysydd penodol. Mae'r meysydd hyn yn cynnwys busnes, datblygu economaidd, sgiliau, masnach ryngwladol, amaethyddiaeth, pysgodfeydd a bwyd.\nMae gan y Pwyllgor chwe Aelod sy'n dod o'r gwahanol bleidiau sydd wedi’u cynrychioli yn y Senedd, a chaiff ei gadeirio gan Paul Davies AS.\nMae rhagor o wybodaeth isod am y Pwyllgor, ei aelodau, a’r rhestr o feysydd y mae’n eu trafod.\nchat_bubble_outline Sut ydw i'n cymryd rhan yng ngwaith Pwyllgor?\nCynhelir cyfarfod nesaf y Pwyllgor ddydd Mercher 13 Gorffennaf 2022.\nCyfarfu’r Pwyllgor ddiwethaf ddydd Mercher 15 Mehefin 2022.\nMae’r Pwyllgor wedi cyhoeddi ein hadroddiad – Adolygiad o Reoliadau Adnoddau Dŵr (Rheoli Llygredd Amaethyddol) (Cymru) 2021.\nMae’r Pwyllgor wedi cyhoeddi ein hadroddiad - Adnewyddu Rhaglen Ddileu TB Buchol Cymru.\nMae’r Pwyllgor wedi cyhoeddi ei adroddiad – Craffu ar Gyllideb Ddrafft Llywodraeth Cymru 2022-23.\nMae’r Pwyllgor wedi cyhoeddi ein hadroddiad – Cyfeiriad newydd ar gyfer Gyrwyr Cerbydau Nwyddau Trwm.\nCytundeb Masnach Rydd rhwng y DU a Seland Newydd.\nCraffu ar Fframweithiau Cyffredin.\nY Cytundeb Masnach Rydd rhwng y DU ac Awstralia.\nRheoliadau Llygredd Amaethyddol.\nSefydlwyd y Pwyllgor ar 23 Mehefin 2021 i archwilio deddfwriaeth a dwyn Llywodraeth Cymru i gyfrif trwy graffu ar ei materion o ran gwariant, gweinyddiaeth a pholisïau, yn cwmpasu'r meysydd a ganlyn (ond heb fod yn gyfyngedig iddynt): datblygu economaidd, adfywio, sgiliau, masnach, ymchwil a datblygu (gan gynnwys technoleg a gwyddoniaeth), a materion gwledig.\nGrŵp Llafur Cymru\nSamuel Kurtz AS\nSarah Murphy AS


Telerau & Amodau, ac Ymwadiad Cyfreithiol\nGweler isod ein telerau ac amodau, a’n hymwadiad cyfreithiol. Onid oes gennych chi yr un o’r rhain ar gyfer eich gwefan busnes chi? Byddem ni’n falch iawn o helpu. Cysylltwch â’n Tîm Gwasanaethau Busnes heddiw.\nNid yw’r deunyddiau sy’n ymddangos ar y wefan hon yn ffurfio cyngor cyfreithiol, ac fe’u darperir er gwybodaeth gyffredinol yn unig. Ni roir gwarant, naill ai’n ddatganedig nac yn ymhlyg, ar gyfer deunydd o’r fath. Ni fyddwn yn atebol am unrhyw gamgymeriadau technegol, golygyddol, teipio, na chamgymeriadau eraill na hepgoriad yn y wybodaeth a ddarperir ar y wefan hon, ac ni fyddwn ychwaith yn gyfrifol am gynnwys unrhyw ddelweddau na gwybodaeth o’r we sydd wedi’u cysylltu i’r wefan hon.\nMae defnyddio jcpsolicitors.co.uk (Y Wefan) a’r gwasanaethau a ddarperir trwyddo yn amodol ar eich bod yn derbyn y telerau ac amodau canlynol. Oni nodir yn wahanol, mynegir eich bod yn derbyn y Cytundeb Defnyddwyr hwn trwy eich defnydd o’r Wefan. Darperir y Wefan hon gan Gyfreithwyr JCP Cyf/JCP Solicitors Limited (Y Cwmni) o Llys Menter, Parc Busnes Ger y Llyn, Ffordd y Cwm, Y Parc Menter, Abertawe. SA6 8QP.\nMae’r Telerau ac Amodau hyn, ein Polisi Preifatrwydd a’n Polisi Ad-dalu, (ynghyd â’n “Cytundeb Defnyddwyr”) yn ffurfio ein cytundeb cyflawn gyda chi o ran defnydd di-dâl o’r Wefan ac mae’n disodli unrhyw gytundeb neu drefniant blaenorol gyda chi o ran y Wefan. Os defnyddir enw Cwmni yn eich cais i gofrestru, yna bydd y Cytundeb Defnyddwyr rhyngom ni a’r cwmni hwnnw ac o ganlyniad bydd unrhyw gyfeiriad at ‘chi’ neu ‘eich’ yn y Cytundeb Defnyddwyr hwn hefyd yn cyfeirio at y cwmni hwnnw. Mae prynu gwasanaethau oddi wrthym yn ddarostyngedig i’n Telerau ac Amodau Pryniant. Pe byddai diweddariad i’r Cytundeb Defnyddwyr hwn neu i’r Telerau ac Amodau Pryniant, byddwn yn dwyn hyn i’ch sylw ar dudalen hafan y Wefan.\n2. Y modd y mae’r Wefan ar gael\nByddwn yn ceisio sicrhau bod y Wefan ar gael drwy’r dydd a’r nos heb unrhyw doriadau. Er hyn, rydym yn cadw’r hawl i ddiffodd y Wefan ar unrhyw adeg neu i gyfyngu mynediad i’r Wefan gyfan neu rannau ohoni yn ddirybudd. Gwasanaeth gwybodaeth gyffredinol yw’r Wefan. Gwnawn ein gorau i sicrhau nad yw’n gamarweiniol ond ni allwn gadarnhau bod y wybodaeth sydd ar gael ar neu drwy’r Wefan yn gywir, heb fod yn gamarweiniol, yn gyflawn nac yn gyfredol.\n3. Gwneud taliad ar-lein\n3.1 Talu Anfoneb neu Daliad ar gyfrif o'n Costau\nEr mwyn gwneud taliad tuag at, neu i dalu’n llwyr, anfoneb sydd wedi ei chyflwyno i chi, bydd angen i chi ddarparu gwybodaeth benodol am yr anfoneb honno er mwyn i ni allu prosesu’r taliad. Sicrhewch fod yr anfoneb ar gael gennych pan fyddwch yn gwneud y taliad. Gallwn dderbyn taliad o hyd at £5000 ar ein system dalu ar-lein.\n3.2 Dim ond mewn punnoedd sterling y gellid derbyn taliadau.\n3.3 Talu ffioedd trydydd parti\nNid ydym yn derbyn taliadau tuag at ffioedd trydydd parti megis ffioedd chwiliadau, ffioedd bargyfreithwyr neu flaendal morgais. Os byddwch yn camddefnyddio ein system yn y modd hwn bydd eich taliad yn cael ei ad-dalu, a gallai hyn gymryd hyd at 10 diwrnod gwaith ac achosi oedi sylweddol i’ch achos. Ffoniwch ein Tîm Cyfrifon ar 01792 529606 i gael rhagor o wybodaeth.\n4. Sut yr ydym yn gwarchod eich gwybodaeth\nRydym yn defnyddio technoleg Secure Socket Layer (SSL) sy’n cydymffurfio â safonau’r diwydiant ar gyfer taliadau ar y we. Golyga hyn bod eich holl fanylion personol a manylion eich cardiau wedi eu diogelu drwy ddefnyddio amgryptiad 128 bit pan fo’ch manylion yn cael eu trosglwyddo ar y we. Diogelir ein Gwefan gan Verisign. Cliciwch ar logo Verisign ar y dde i wirio dilysrwydd ein tystysgrif diogelwch.\n4.1 Gwnewch yn siŵr eich bod yn defnyddio gwefan ddiogel\nPan fo’ch porwr yn arddangos tudalen i dalu ar-lein, byddwch yn sylwi bod yr URL ar ben ffenestr y porwr yn dechrau gyda https yn lle http. Byddwch hefyd yn gweld bod icon clo clap ar y dde ar waelod ffenestr eich porwr. Rhowch eich llygoden dros y clo clap am ennyd a dylech weld cryfder yr amgryptiad. Dylai fod o leiaf yn “SSL Secured 128 bit”.\n4.2 Os ydych yn rhannu eich Cyfrifiadur Personol neu yn defnyddio adnodd mewn man cyhoeddus.\nGwnewch yn siŵr nad oes neb yn eich gweld yn mewngofnodi eich manylion a chaewch ffenestr y porwr ac, os yw’n berthnasol, allgofnodwch pan fyddwch wedi gorffen.\n5. Defnyddio’r Wefan\nCynlluniwyd y Wefan ar gyfer eich defnydd personol, anfasnachol chi, ac ni chewch ei ddefnyddio mewn unrhyw ffordd arall heb ein caniatâd ni. Ac eithrio’r hyn a ganiateir o dan y gyfraith berthnasol, ni chewch ddefnyddio, copïo, cyfieithu, cyhoeddi, trwyddedu na gwerthu'r Wefan nac ychwaith unrhyw ran o’r cynnwys na’r wybodaeth ar y Wefan na’r adeiledd, natur na chod y rhaglen heb ein caniatâd. Os ydych yn dymuno gwneud cais am ganiatâd, cysylltwch â law@jcpsolicitors.co.uk\n6. Eich cyfraniadau\nRydych yn cytuno i ddefnyddio’r Wefan hon at ddibenion cyfreithlon yn unig ac y bydd unrhyw wybodaeth y byddwch yn ei darparu sy’n gysylltiedig â’r Wefan hon, neu sy’n ffurfio rhan ohoni, yn wir ac yn gywir hyd y gwyddoch, ac na fydd yn torri hawlfraint na nod masnach, nac unrhyw hawliau o ran preifatrwydd, cyhoeddusrwydd na phersonoliaeth, nac unrhyw hawl arall, boed hwnnw wedi ei gofrestru ai peidio, o unrhyw fath arall neu unrhyw berson arall, ac na fydd yn anweddus nac yn enllibus, yn gableddus nac yn ddifenwol, ac rydych yn cytuno i’n hindemnio yn erbyn pob hawliad, achos llys, iawndal, rhwymedigaethau a chostau gan gynnwys costau cyfreithiol sy’n deillio o ganlyniad i dorri’r amod hwn. Ni allwn roi unrhyw sicrwydd ynglŷn â gwybodaeth na chyfraniad a wneir gan unrhyw ddefnyddiwr arall a dylech fod yn wyliadwrus cyn gweithredu na ddibynnu fel arall ar unrhyw wybodaeth yr ydych yn ei chael drwy’r Wefan.\nMae’r Wefan yn cynnwys dolenni i wefannau eraill. Heb gyfyngu ar yr hyn yr ydym yn ei ddweud mewn mannau eraill, nid ydym yn cynrychioli nac yn gwarantu unrhyw beth ynglŷn â’r gwefannau hynny na’u cynnwys, nac y bydd y dolenni yn gweithio. Os ydych yn dymuno cael dolen i’r Wefan cysylltwch â law@jcpsolicitors.co.uk\nEich cyfrifoldeb chi yw sicrhau eich bod yn rhoi cyfeiriad e-bost cywir a dilys i ni, yn ogystal â manylion cyswllt eraill, a’ch bod yn ein hysbysu am unrhyw newidiadau iddynt, er na allwn roi unrhyw sicrwydd ynglŷn â defnyddwyr eraill y gallech gyfarfod â hwy wrth ddefnyddio’r Wefan. Rydym yn cydymffurfio gyda phob cyfraith berthnasol ar gyfer Gwarchod Data yn y DU. I gael disgrifiad o sut yr ydym yn defnyddio eich data personol, gweler ein Polisi Preifatrwydd.\n9. Eiddo Deallusol\nMae’r Wefan hon, ei natur a’i strwythur, a’r cynnwys a’r wybodaeth sydd ar y Wefan, wedi eu diogelu drwy Hawlfraint a hawliau eraill sy’n ymwneud ag Eiddo Deallusol, ac ni chaniateir i chi eu defnyddio ac eithrio mewn modd y darperir ar ei gyfer yn y Cytundeb Defnyddwyr hwn. Mae awduron y dogfennau ar y Wefan hon yn mynnu eu hawliau moesol.\n10. Ein Hatebolrwydd\nGan fod rhan helaeth o’r Wefan yn rhad ac am ddim ac ar gael i bawb, mae’n amod bod eich defnydd o’r Wefan ar eich risg eich hun. Ni fyddwn yn atebol i chi nac yn torri’r Cytundeb Defnyddwyr hwn oherwydd unrhyw oedi neu fethiant i gyflawni unrhyw ymrwymiad os yw’r oedi neu’r methiant am reswm y tu hwnt i’n rheolaeth resymol, gan gynnwys, heb gyfyngiad, rhwystro neu gyfyngu ar y wybodaeth sy’n dod i mewn i ac/neu’n mynd allan o’n rhwydwaith.\nAc eithrio fel y darperir yn unswydd ar ei gyfer yn y Cytundeb Defnyddwyr hwn rydym yn gwadu unrhyw ymhoniadau pellach, gwarantau, amodau neu delerau eraill, boed hwy’n ddatganedig neu’n ymhlyg, yn statudol, yn gyfochrog neu fel arall, gan gynnwys, ond heb fod yn gyfyngedig i warantau ymhlyg, amodau neu delerau eraill o ran safonau derbyniol, addasrwydd ar gyfer diben penodol neu ofal a medrusrwydd rhesymol.\nAc eithrio fel y darperir isod, gwadwn bopeth, ac ni fyddwn yn atebol mewn cyfraith contract na chyfraith camweddau (gan gynnwys, heb gyfyngiad, esgeuluster), neu fel arall sy’n codi o’r Cytundeb Defnyddwyr hwn neu’r Wefan ar gyfer: (i) colled neu niwed arbennig, canlyniadol neu anuniongyrchol; nac (ii) unrhyw golli ewyllys da neu enw da; nac (iii) unrhyw golled ariannol (gan gynnwys colli refeniw, elw, contractau, arbedion busnes neu ddisgwyliedig), ym mhob achos, hyd yn oed os byddwn wedi ein hysbysu am y posibilrwydd o’r fath golled neu niwed ni waeth sut y’i hachoswyd.\nEr gwaethaf unrhyw ddarpariaeth arall yn y Cytundeb Defnyddwyr hwn, byddwn yn atebol i chi yn ddigyfyngiad am unrhyw farwolaeth neu anaf personol a achosir gan ein hesgeuluster ac i’r graddau y mae’r atebolrwydd yn codi o ddatganiadau a wnaed yn dwyllodrus gennym ni.\n11. Y Print Mân\nGall y naill neu’r llall ohonom derfynu’r Cytundeb Defnyddwyr hwn ar unrhyw bryd. Ni chewch drosglwyddo unrhyw un o’ch hawliau na ddirprwyo unrhyw un o’ch rhwymedigaethau o dan y Cytundeb Defnyddwyr hwn heb gael caniatâd ysgrifenedig gennym ni ymlaen llaw. Os methwn ni â gorfodi unrhyw ddarpariaeth sydd yn y Cytundeb Defnyddwyr hwn ni fydd y methiant hwnnw yn ein hatal rhag gorfodi naill ai’r ddarpariaeth honno (neu ddarpariaeth debyg), ar adeg ddiweddarach. Nid oes unrhyw beth yn y Cytundeb Defnyddwyr hwn yn rhoi unrhyw fudd i unrhyw drydydd barti, na’r hawl i orfodi unrhyw amod o’r Cytundeb Defnyddwyr. Rheolir y Cytundeb Defnyddwyr hwn gan Gyfraith Lloegr, ac mae unrhyw anghydfod sy’n gysylltiedig â’r Cytundeb hwn yn ddarostyngedig i awdurdodaeth gyfyngol llysoedd Cymru a Lloegr. Nid oes unrhyw beth yn y Cytundeb Defnyddwyr hwn sy’n effeithio ar eich hawliau statudol fel defnyddiwr.\nOs ydych chi’n credu bod eich hawliau eiddo deallusol neu hawliau eraill wedi eu torri gan y Wefan, neu os yr ydych chi’n anfodlon â’r Wefan neu unrhyw agwedd ar ein gwasanaeth, cysylltwch â law@jcpsolicitors.co.uk yn y lle cyntaf neu ffoniwch ni ar 01792 773 773.


Datganiad Ysgrifenedig: Yr ymateb i adroddiad Grŵp Cyfeirio Rhanddeiliaid Hinkley Point C (2 Rhagfyr 2021) | LLYW.CYMRU\nDatganiad Ysgrifenedig: Yr ymateb i adroddiad Grŵp Cyfeirio Rhanddeiliaid Hinkley Point C\nCynullodd y Prif Weinidog Grŵp Cyfeirio Rhanddeiliaid Hinkley Point C ym mis Gorffennaf 2020 i ddarparu asesiad annibynnol o oblygiadau'r orsaf bŵer niwclear newydd sy'n cael ei datblygu ar hyn o bryd yn Hinkley Point, yng Ngwlad yr Haf. Adroddodd y Grŵp ar ei waith ym mis Mawrth 2021 ac rwyf wedi bod yn ystyried ei ganfyddiadau.\nYn gyntaf, hoffwn ailadrodd diolch y Prif Weinidog i Jane Davidson am gadeirio'r Grŵp, ac i aelodau'r Grŵp am roi o'u hamser a'u harbenigedd.\nCredaf ein bod i gyd yn cydnabod y manteision a'r syniadau a ddarperir gan y Grŵp annibynnol hwn. O ystyried profiad a dealltwriaeth eang yr aelodau o'r materion cymhleth dan sylw, rwyf wedi gofyn i'r Grŵp barhau i ddarparu cyngor strategol, annibynnol i Lywodraeth Cymru, lle y bo'n briodol, gan wneud hynny fesul achos.\nFel y nododd y Prif Weinidog ar y pryd, mae'r Grŵp wedi cyflwyno adroddiad eang sy'n rhoi ffynhonnell werthfawr o dystiolaeth a chyngor i ni.\nAr ôl ystyried y canfyddiadau, rwy'n cydnabod y trefniadau llywodraethu cymhleth, a heriol ar adegau, sydd ar waith ar yr arfordir, yn enwedig mewn ardaloedd trawsffiniol lle rydym yn rhannu adnoddau naturiol a'r cyfrifoldeb am eu rheoli gyda'n cymdogion. Mae mwy y gallwn ei wneud i uno gyda'n gilydd ac i sicrhau bod y trefniadau presennol yn eglur.\nRwyf wedi gofyn i swyddogion sicrhau bod ein cyfrifoldebau dros gynllunio morol yn cael eu cyflawni mewn modd cydgysylltiedig ochr yn ochr â rhai'r Sefydliad Rheoli Morol (MMO). At hynny, bwriadaf gyhoeddi trosolwg o drefniadau llywodraethu sectorau morol Cymru ac rwyf wedi gofyn i swyddogion weithio ar y cyd â'r MMO i adolygu polisi cynllunio ac i egluro trefniadau cynllunio a thrwyddedu ar gyfer Aber Afon Hafren. Bydd hyn yn cynnwys sicrhau bod trefniadau clir ar waith ar gyfer cydweithredu trawsffiniol a bod gwybodaeth am y trefniadau hyn ar gael yn eang.\nMae ein huchelgeisiau ar gyfer ecosystemau morol cydnerth a rheoli ein hadnoddau naturiol yn gynaliadwy yn glir. Byddaf yn ysgrifennu at Lywodraeth y DU yn cymeradwyo canfyddiadau'r Grŵp iddynt ac yn tynnu sylw at bwysigrwydd ystyried datblygiadau seilwaith mawr mewn meysydd trawsffiniol o safbwynt deddfwriaeth ddatganoledig a dulliau polisi, gan gynnwys y rhai a nodir yn Neddf Llesiant Cenedlaethau'r Dyfodol (Cymru) 2015 a Deddf yr Amgylchedd (Cymru) 2016.\nEr ei bod yn bwysig inni osod ein hagenda a'n cyfeiriad polisi ein hunain, gwelaf werth mewn dulliau cydgysylltiedig o ymdrin â phroblemau cymhleth. Rwyf am sicrhau bod ein hardaloedd morol gwarchodedig yn cael eu rheoli'n dda a'n bod yn manteisio ar bob cyfle i wella'r ecosystem forol ehangach. Ar yr un pryd, mae'r rheidrwydd i fynd i'r afael â newid yn yr hinsawdd a datgarboneiddio ein heconomi, gan gynnwys drwy harneisio ynni o'n moroedd, yn cynyddu bob dydd. Mae adroddiad diweddar y Panel Rhynglywodraethol ar y Newid yn yr Hinsawdd (IPCC) yn nodi rhybudd clir y mae'n rhaid i bob un ohonom ei ystyried a gweithredu arno.\nMewn ymateb i'r ddwy her hyn, bydd fy swyddogion yn adolygu'r dulliau polisi sy'n datblygu yn Lloegr i gyflawni prosiectau ynni adnewyddadwy morol ochr yn ochr â sicrhau manteision i ecosystemau.\nMae adroddiad y Grŵp hefyd yn ein hatgoffa o'r angen am ddull rheoleiddio sy'n glir ac yn gywir. Bydd fy swyddogion yn gweithio gyda Cyfoeth Naturiol Cymru i sicrhau bod y broses trwyddedu morol yn parhau i gael ei chyflwyno i'r safon uchel bresennol ac yn rhoi eglurder ar rolau a chyfrifoldebau, fel ei bod yn glir i bawb fod rheolaethau ar waith i sicrhau bod dyletswyddau'n cael eu gwahanu rhwng y rheoleiddiwr a'i gynghorwyr.\nYn olaf, byddwn yn sicrhau bod unrhyw fodelu a wneir, fel rhan o'r broses drwyddedu mewn perthynas â gwaredu gwaddodion yn y môr, yn defnyddio'r dystiolaeth a'r tybiaethau mwyaf priodol. Bydd yr holl fodelu a wneir i lywio penderfyniadau gwaredu morol ar gael yn eang cyn gwneud unrhyw benderfyniad.\nUnwaith eto, diolchaf i'r Grŵp am ei waith ac edrychaf ymlaen at drafod gyda hwy yn y dyfodol wrth i ni weithio i gyflawni'r blaenoriaethau a nodir yn y Rhaglen Lywodraethu.


Philipiaid 3 (BCN) - Bible Society\nPhilipiaid 3 BCN\n1Bellach, gyfeillion, llawenhewch yn yr Arglwydd. Nid yw ysgrifennu'r un pethau atoch yn drafferth i mi, ac i chwi y mae'n ddiogelwch.\n2Gwyliwch y cŵn, gwyliwch y drwgweithredwyr, gwyliwch y rhai nad ydynt ond yn gwaedu'r cnawd. 3Oherwydd ni yw'r rhai gwir enwaededig, ni sy'n addoli trwy Ysbryd Duw,3:3 Yn ôl darlleniad arall, addoli Duw yn yr ysbryd. Yn ôl un arall, addoli yn yr ysbryd. ac yn ymfalchïo yng Nghrist Iesu heb ymddiried yn y cnawd— 4er bod gennyf, o'm rhan fy hun, le i ymddiried yn y cnawd hefyd. Os oes rhywun arall yn tybio fod ganddo le i ymddiried yn y cnawd, yr wyf fi'n fwy felly: 5wedi enwaedu arnaf yr wythfed dydd, o hil Israel, o lwyth Benjamin, yn Hebrëwr o dras Hebrewyr; yn ôl y Gyfraith, yn Pharisead; 6o ran sêl, yn erlid yr eglwys; yn ôl y cyfiawnder sy'n perthyn i'r Gyfraith, yn ddi-fai. 7Ond beth bynnag oedd yn ennill i mi, yr wyf yn awr yn ei ystyried yn golled oherwydd Crist. 8A mwy na hynny hyd yn oed, yr wyf yn dal i gyfrif pob peth yn golled, ar bwys rhagoriaeth y profiad o adnabod Crist Iesu fy Arglwydd, yr un y collais bob peth o'i herwydd. Yr wyf yn cyfrif y cwbl yn ysbwriel, er mwyn imi ennill Crist 9a'm cael ynddo ef, heb ddim cyfiawnder o'm heiddo fy hun sy'n tarddu o'r Gyfraith, ond hwnnw sydd trwy ffydd yng Nghrist, y cyfiawnder sydd o Dduw ar sail ffydd. 10Rwyf am ei adnabod ef, a grym ei atgyfodiad, a chymdeithas ei ddioddefiadau, wrth gael fy nghydffurfio â'i farwolaeth ef, 11fel y caf i rywfodd, gyrraedd yr atgyfodiad oddi wrth y meirw.\n12Nid fy mod eisoes wedi cael hyn, neu fy mod eisoes yn berffaith, ond yr wyf yn prysuro ymlaen, er mwyn meddiannu'r peth hwnnw y cefais innau er ei fwyn fy meddiannu gan Grist Iesu.3:12 Neu, er mwyn ei feddiannu, oherwydd i Grist Iesu fy meddiannu i. 13Gyfeillion, nid wyf yn ystyried fy mod wedi ei feddiannu; ond un peth, gan anghofio'r hyn sydd o'r tu cefn ac ymestyn yn daer at yr hyn sydd o'r tu blaen, 14yr wyf yn cyflymu at y nod, i ennill y wobr y mae Duw yn fy ngalw i fyny ati yng Nghrist Iesu. 15Pob un ohonom, felly, sydd ymhlith y rhai aeddfed, dyma sut y dylai feddwl. Ond os ydych o wahanol feddwl am rywbeth, fe ddatguddia Duw hyn hefyd ichwi. 16Ond gadewch inni ymddwyn yn unol â'r safon yr ydym wedi ei chyrraedd.\n17Byddwch yn gydefelychwyr ohonof fi, gyfeillion, a daliwch sylw ar y rhai sy'n byw yn ôl yr esiampl sydd gennych ynom ni. 18Oherwydd y mae llawer, yr wyf yn fynych wedi sôn wrthych amdanynt, ac yr wyf yn sôn eto yn awr gan wylo, sydd o ran eu ffordd o fyw yn elynion croes Crist. 19Distryw yw eu diwedd, y bol yw eu duw, ac yn eu cywilydd y mae eu gogoniant; pobl â'u bryd ar bethau daearol ydynt. 20Oherwydd yn y nefoedd y mae ein dinasyddiaeth ni, ac oddi yno hefyd yr ydym yn disgwyl Gwaredwr, sef yr Arglwydd Iesu Grist. 21Bydd ef yn gweddnewid ein corff iselwael ni ac yn ei wneud yn unffurf â'i gorff gogoneddus ef, trwy'r nerth sydd yn ei alluogi i ddwyn pob peth dan ei awdurdod.


Gêm Y Ferch Forest. Chwarae rhad ac am ddim ar-lein\nGêm Y Ferch Forest Ar-lein\nY Ferch Forest\nGêm Disgrifiad: Pa lun yn cael eu denu fwyaf at? Edrychwch yn ofalus ar yr holl 5 eich bod chi ar unwaith ac yn deall bod y stori un ferch. Mae hi'n dechrau i fyw yn y goedwig, ac wedyn yn cyfarfod y tywysog a dechreuodd i fyw gydag ef. Helpwch i addurno'r arwres holl eiliadau o ei fywyd mewn lliwiau llachar i gofio am amser hir ac yn mwynhau.\nDwyn lliwio Cwpl Yr awyren o fy mreuddwydion Merched Clwb Winx Sharks Brecwast Lliwio llew Falch Girl Gyda Unicorn Mae'r Hofrennydd Ar-lein lliwio Gêm Lliwio: Dros y Hedge Lliwio wrach Calan Gaeaf Iard Pêl-droed Lliwio rosy: Witch Hideout Lliwio ci annwyl Masha Siarad Gyda Draenog Lliwio Winx ferch Cinderella - lliwio\nPa lun yn cael eu denu fwyaf at? Edrychwch yn ofalus ar yr holl 5 eich bod chi ar unwaith ac yn deall bod y stori un ferch.\n© playgame24.com - gêm ar-lein rhad ac am ddim Y Ferch Forest () Chwarae\nfflachia herwhela ar-lein Y Ferch Forest rhad ac am ddim.. Peidiwch ag anghofio sgorio'ch y gêm hon Y Ferch Forest a rhannu gêm hon gyda'ch ffrindiau gorau.


Galw am adolygiad i drefn trethi busnesau yng Nghymru - BBC Cymru Fyw\nGalw am adolygiad i drefn trethi busnesau yng Nghymru\nMae corff sy'n cynrychioli busnesau yn galw am adolygiad o'r drefn trethi busnes yng Nghymru.\nYn ôl Ffederasiwn y Busnesau Bach, mae angen system sydd ddim yn rhoi "sioc" i fusnesau bob tro mae'r cyfraddau'n cael eu hailasesu.\nAr hyn o bryd, mae hynny'n digwydd bob pum mlynedd.\nYn ôl y ffederasiwn, mae'r system bresennol yn achosi problemau, yn enwedig mewn ardaloedd gwledig.\nYn siarad gyda rhaglen Newyddion 9, dywedodd Josh Miles o Ffederasiwn y Busnesau Bach:\n"Rydym ni'n credu fel yr FSB bod angen i Lywodraeth Cymru gynnal adolygiad o'r drefn i gyd i sicrhau ffordd o godi arian oddi ar fusnesau bach sydd ddim yn achos sioc bob pum mlynedd.\n"Yn enwedig mewn ardaloedd gwledig, mae'r system bresennol yn achosi llawer o broblemau."\nUn gwraig fusnes sy'n poeni am effaith ailasesu chyfraddau busnes yw Sian Fox, perchennog Foxy's Deli ym Mhenarth. Dywedodd y byddai unrhyw gynnydd yn effeithio ar ei chwmni.\n"Mae unrhyw gost ychwanegol yn mynd i effeithio ar fusnes bach mewn rhyw ffordd - falle prisiau, falle cyflog y staff, torri oriau," meddai.\n"I fusnesau bach mewn tref ym Mhenarth, dyle fod un pris (yn dibynnu ar) faint o staff sydd ganddoch chi, faint o turnover, rhywbeth fel 'na."\nDywedodd Llywodraeth Cymru: "Corff annibynnol, Asiantaeth y Swyddfa Brisio, sy'n gyfrifol am gynnal prosesau ailbrisio - mae'r rhain yn ymarferiadau mawr sy'n digwydd yn rheolaidd ar draws Cymru a Lloegr.\n"Er bod y rhan fwyaf o fusnesau Cymru wedi gweld lleihad yn eu hardrethi busnes yn dilyn yr ailbrisiad diwethaf, mae rhai busnesau a rhai ardaloedd yng Nghymru wedi cael eu heffeithio mewn modd anghymesur.\n"Dyna pam yr ydyn ni wedi cyhoeddi gwerth £20m o gymorth ychwanegol i fusnesau bach. Bydd hwn yn cael ei ariannu'n llawn gan Lywodraeth Cymru ac mae'n ychwanegol at ein cynllun Cymorth Ardrethi Busnesau Bach yn 2017-18, sy'n werth £100m.\n"Yn sgil y cymorth ariannol hwn, bydd mwy na thri chwarter yr holl drethdalwyr yn cael help i dalu eu biliau.\n"Rydyn ni wrthi'n edrych ar ffyrdd o wella'r cynllun Cymorth Ardrethi Busnesau Bach ar gyfer 2018, pan fydd cynllun parhaol yn cael ei gyflwyno yng Nghymru. Fel rhan o'r broses hon, fe fyddwn ni'n ystyried yr holl adborth a dderbyniwyd gan y gymuned fusnes."


Max Planck - Wicipedia\nRoedd Max Karl Ernst Ludwig Planck (23 Ebrill 1858 – 4 Hydref 1947) yn ffisegydd o Almaenwr. Ef a luniodd y ddamcaniaeth cwantwm.\n23 Ebrill 1858\n4 Hydref 1947 (89 oed)\nYmerodraeth yr Almaen, Gweriniaeth Weimar, yr Almaen Natsïaidd, Bizone\nffisegydd damcaniaethol, academydd\nGwobr Ffiseg Nobel, Adlerschild des Deutschen Reiches, Max Planck Medal, Gwobr Goethe, Medal Copley, Urdd Teilyngdod am Wyddoniaeth a Chelf, Lorentz Medal, Harnack medal, Medal Helmholtz, Urdd Maximilian Bafaria am Wyddoniaeth a Chelf, Medal Liebig, Medal Franklin, doethuriaeth anrhydeddus o Brifysgol Genedlaethol Kapodistrian, Athen, Doethor Anrhydeddus Prifysgol Caergrawnt, honorary doctorate of the University of Glasgow, Honorary doctor of the Technical University of Berlin, Guthrie Lecture, Medal Goethe ar gyfer Celf a Gwyddoniaeth\n2 Darganfyddiadau ffiseg\n3 Manylion personol\nGanwyd yn Kiel, a hanai Planck o deulu dawnus; roedd nifer o aelodau o'r teulu wedi gwneud gwaith ymchwil mewn amryw o feysydd academaidd. Roedd ei dad yn athro coleg yn y gyfraith. Pan oedd Planck yn llanc symudodd y teulu i München yn dilyn penodiad ei dad yn athro yn y coleg.\nDechreuodd Planck astudio ffiseg yn München yn 1874, gan raddio'n athro yn 1878. Derbyniodd radd doethur yn 1879 a gradd uwch-ddoethur Privatdozent yn 1880.\nYn 1885 penodwyd Planck yn athro cyswllt (heb gadair) ym maes Ffiseg Damcaniaethol yn Göttingen. Yn 1889 fe'i penodwyd yn athro (gyda chadair) yn Berlin.\nYn 1900 darganfu Planck ddeddfau pelydriad thermol a thrwy'r gwaith hwnnw lluniodd y ddamcaniaeth cwantwm. Derbyniodd y Wobr Nobel ar gyfer Ffiseg yn 1918 ar sail ei waith ar y ddamcaniaeth cwantwm. Bu'n meithrin doniau Albert Einstein, gan ddechrau yn 1905, ond yn wahanol i Einstein, arhosodd yn yr Almaen yn ystod cyfnod y Natsïaid.\nPriododd Planck ddwywaith. Cafodd 5 o blant ond bu tri ohonynt farw'n ifainc. Bu farw Planck o'r diciâu yn Göttingen.\nWedi dod o "https://cy.wikipedia.org/w/index.php?title=Max_Planck&oldid=3997004"\nLast edited on 29 Tachwedd 2017, at 14:43\nNewidiwyd y dudalen hon ddiwethaf ar 29 Tachwedd 2017, am 14:43.


Grid Cenedlaethol yn ffafrio opsiwn peilonau i Fôn - BBC Cymru Fyw\nGrid Cenedlaethol yn ffafrio opsiwn peilonau i Fôn\nFfynhonnell y llun, Crown copyright\nDisgrifiad o’r llun, Dyw'r manylion am yr union lwybr o fewn y coridor heb ei benderfynu - y llinell las yw'r llwybr peilonau presennol\nDywed y Grid Cenedlaethol eu bod am fwrw 'mlaen gyda chynlluniau dadleuol i ddefnyddio llwybr peilonau er mwyn cludo ynni i'r rhwydwaith cenedlaethol petai atomfa newydd yn cael ei chodi yn Wylfa.\nDywed y cwmni eu bod wedi penderfynu o blaid gosod ceblau dan ddaear yn un Ardal o Harddwch Naturiol Eithriadol ar yr ynys ac o dan y Fenai.\nMae Cyngor Môn - oedd am weld cyswllt tanfor - wedi beirniadu'r penderfyniad ac yn poeni am yr effaith ar yr amgylchedd.\nYn ôl llefarydd ar ran y Grid Cenedlaethol roedd yr opsiwn o roi'r cysylltiad yn y môr yn rhy ddrud ac yn creu problemau gyda gwaith cynnal a chadw.\nByddai'r rhwydwaith newydd yn cysylltu Wylfa Newydd, prosiect gwerth £8 biliwn, gydag isorsaf drydan ar y tir mawr ym Mhentir, Gwynedd.\nYn ôl amcangyfrifon mae'n costio tua 12 gwaith yn fwy i osod ceblau trydan dan ddaear.\nMewn cylchlythyr fydd yn cael ei anfon i gartrefi ym Môn a Gwynedd dywed y Grid Cenedlaethol eu bod yn ffafrio dilyn y llwybr peilon presennol, sy'n cael ei adnabod fel y coridor oren, ac sy'n dilyn yn fras y llwybr sydd wedi bod mewn bodolaeth ers y 60au.\nDisgrifiad o’r llun, Byddai llwybr newydd yn dilyn llwybr tebyg i'r un presennol\nYn ôl y cwmni dyw union leoliad y llwybr o fewn y coridor oren heb ei benderfynu eto.\n"Gwyddom efallai bod ein penderfyniad yn amhoblogaidd gyda rhai pobl, ond byddai defnyddio ceblau tanfor yn fwy costus o lawer na'r opsiwn a ddewiswyd gennym a byddai'n achosi cryn broblemau technegol," meddai Martin Kinsey, uwch reolwr y prosiect.\n"Fe ddywedoch chi wrthym fod Afon Menai ac AHNE Ynys Môn yn llefydd arbennig, ac felly rydyn ni'n cynnal astudiaethau i weld sut y gallwn roi'r ceblau o dan y ddaear yn yr ardaloedd hynny.\n"Rydym yn gobeithio cyflwyno rhagor o wybodaeth am y cysylltiad a gynigir gennym gan ddefnyddio'r coridor Oren a chynnal ymgynghoriad arall yn nes ymlaen eleni."\nDywedodd y Cynghorydd Ieuan Williams, Arweinydd Cyngor Ynys Môn: "Rwy'n hynod siomedig nad yw'r Grid Cenedlaethol wedi gwrando ar y Cyngor Sir, na chwaith ar sylwadau pobl Môn a oedd o blaid cyswllt tanfor, yn hytrach na mwy o beilonau ar hyd yr Ynys.\n''Ceir teimladau cryf iawn yn erbyn peilonau newydd, ac rydw i, fel nifer o drigolion, yn bryderus iawn am yr effeithiau posib ar bobl sydd yn byw a gweithio gerllaw, ein hamgylchedd, tirlun a thwristiaeth, sydd werth dros £250m y flwyddyn i economi'r Ynys," meddai.\nHyd y cysylltiad o Wylfa i Bentir - tua 35 cilomeder\nCost opsiwn sy'n cael ei ffafrio - tua £500 miliwn (uwchben ddaear)\nCost o groesi'r Fenai - tua £35-50 miliwn\nFfynhonnell: cwmni National Grid\nDywed Will Edwards sy'n ffermio yn ardal Rhosgoch, ger Llannerchymedd ar Ynys Môn ei fod eisoes yn byw o fewn tafliad carreg i dri pheilon a'i fod yn poeni y bydd yna fwy.\n"Mae yn mynd i hagru'r ynys. Mae'r galw am bŵer yn Merseyside, nhw sy isio fo - pam ddim mynd o dan y môr i Queensferry ac yna i Lerpwl?\n"Da 'chi'n son am brosiect £8 biliwn neu £10 biliwn, faint yn ychwanegol fyddai hyn mewn gwirionedd?" meddai.\nAc mae yna beth anesmwythyd ar ochr arall y Fenai hefyd.\nDywedodd John Wyn Williams, cynghorydd sir Pentir ar Gyngor Gwynedd: "Rwy'n ddigon hapus efo'r penderfyniad i fynd dan y Fenai, ond methu deall ydw i pam pe bai nhw wedi mynd i'r gost o roi'r ceblau dan ddaear i groesi'r Fenai, pam nad ydynt yn parhau dan ddaear i Bentir?\n"Dwi'n deall bod rhaid newid ceblau o AV i DC i fynd dan ddaear, ac y byddai'n rhaid newid yn ôl eto i fynd uwchben y tir, mae hynny'n gost ychwanegol ynddo'i hyn.\n"Dw i fel aelod lleol ddim am weld rhagor o beilonau," ychwanegodd.\nDywed y Grid Cenedlaethol y bydd yn parhau i drafod gyda chynghorau Gwynedd a Môn a sefydliadau eraill sydd â diddordeb yn y prosiect.\nMae'r cwmni hefyd wedi cyhoeddi na fydd yn parhau â'u cynlluniau pe na bai prosiect Wylfa Newydd yn derbyn sêl bendith yr awdurdodau.


Pa fudd sydd i’r gweithydd? - BBC Cymru Fyw\nPa fudd sydd i’r gweithydd?\nY mae amser i bob peth, ac amser i bob amcan dan y nefoedd medd Llyfr y Pregethwr ac yn ôl rheolau arferol ein gwleidyddiaeth amser Bae Caerdydd ddylai hwn fod. Mae 'na etholiad Cynulliad ar y gorwel a llywodraeth fwyafrifol wedi ei ffurfio yn San Steffan. Pobl y Bae nid rhai glannau afon Tafwys ddylai fod yn cael y sylw.\nNid felly y mae pethau. Yn rhannol mae hynny oherwydd natur y drafodaeth yn San Steffan. Mae popeth arall yn ymddangos fel chwarae bach wrth i aelodau seneddol drafod p'un ai ydy hwn yn amser i ryfel neu'n amser i heddwch.\nMae'n anffodus a dweud y lleiaf bod y dadleuon ynghylch bomio Syria wedi mynd yn gymysg oll i gyd ac artaith fewnol y blaid Lafur sydd yn dominyddu popeth arall yn San Steffan y dyddiau hyn.\nMae'n anodd gor-ddweud ynghylch hyn. Treuliais i rai oriau wythnos ddiwethaf yn un o fariau'r senedd a rhyfeddu at ba mor agored yr oedd rhai o fawrion Llafur wrth fynegi eu dirmyg ynghylch arweinydd newydd eu plaid. Does dim ymdrech, hyd y gwelaf i, i hyd yn oed ceisio esgus bod 'na unrhyw fath o undod yn bodoli o fewn y blaid seneddol neu rhwng y blaid seneddol a'r blaid ar lawr gwlad.\nYn y fath amgylchiadau mae'n anodd credu nad yw dyfodol y blaid a'u dyfodol personol yn chwarae ar feddyliau ambell i aelod seneddol heddiw yn enwedig y rheiny lle mae llwyth o aelodau newydd yn awchu i flasu gwaed eu "Tori Coch' lleol.\nGwaed go iawn ddylai fod ar eu meddyliau, wrth reswm, ond rwy'n amau nad felly y mae pethau.\nLle mae hyn oll yn ein gadael ni felly?\nWel fe fydd David Cameron yn sicrhau mwyafrif heno gyda digon o aelodau Llafur yn ei gefnogi iddo allu hawlio bod y penderfyniad yn un rhyng-bleidiol - o gymryd hynny yw ein bod o hyd yn ystyried Llafur fel plaid yn yr ystyr draddodiadol.\nYn y cyfamser yn ôl ym Mae Caerdydd mae aelodau Llafur yn wynebu etholiad ac yn gwneud eu gorau glas i argyhoeddi nhw eu hun na fydd Corbynfydrwydd San Steffan yn effeithio gormod ar eu cyfleoedd nhw ym mis Mai. Breuddwyd gwrach yw hynny.


Strand – Swansea Neath Port Talbot – Criw Celf Secondary – CY – Criw Celf West\nStrand – Swansea Neath Port Talbot – Criw Celf Secondary – CY\nBlynyddoedd 7 – 8\nI blant yn\nMae Criw Celf Uwchradd ar gyfer plant sydd wedi dangos talent neu ddiddordeb arbennig mewn celf. Gall plant o ardaloedd Abertawe a Chastell-nedd Port Talbot, ym mlynyddoedd ysgol 7 ac 8, wneud cais i ddod yn rhan o’r prosiect creadigol cyffrous yma yn Oriel Mission.\nDosbarthiadau Meistr, Teithiau ac Arddangosfeydd\nDros sawl sesiwn, bydd cyfranogwyr yn cael y cyfle i gymryd rhan mewn dosbarthiadau meistr dan arweiniad artistiaid a dylunwyr proffesiynol, gan ymchwilio i amrywiaeth o dechnegau a sgiliau celf. Dyma gyfle gwych i fod yn rhan o glwb celf rheolaidd, gwneud ffrindiau newydd sydd â diddordebau tebyg a dysgu sgiliau newydd. Mae’r rhaglen hefyd yn cynnwys y cyfle i ymweld ag amgueddfeydd, stiwdios artistiaid a phrifysgolion.\nCymryd rhan mewn 5 nosbarth meistr dan arweiniad artistiaid proffesiynol mewn amrywiaeth o ddisgyblaethau.\nYmweliadau ag arddangosfeydd, amgueddfeydd ac orielau.\nProfiad o weithio ochr yn ochr ag artistiaid a dylunwyr proffesiynol gyda chyfleoedd i glywed am eu dewisiadau gyrfa, rhannu gwybodaeth a gofyn cwestiynau.\nCyfle i hybu eu creadigrwydd, dysgu sgiliau newydd ac arbrofi gyda deunyddiau mewn amgylchedd cefnogol.\nY cyfle i arddangos eu gwaith ar ddiwedd y rhaglen.\nPecyn deunyddiau celf am ddim.\nTystysgrif cyflawniad, wrth gwblhau’r rhaglen.\nDosbarth meistr argraffu colagraff gyda Nina Morgan\nDosbarth meistr lliwio indigo a batic gyda Sara Holden\nDosbarth meistr cerfluniau cardbord gyda Coral Williams\nDosbarth meistr cerameg gyda Lyndon Davies\nDosbarth meistr animeiddio gyda Tim Stokes\nPlant ym mlynyddoedd ysgol 7 neu 8, sy’n greadigol, yn ddychmygus ac yn frwd am gelfyddyd. Efallai eu bod nhw’n dwlu ar arlunio, paentio, gwneud marciau neu adeiladu ac o bosib yn treulio eu hamser yn dyfeisio cymeriadau, yn gwneud animeiddiadau neu’n tynnu ffotograffau. Dyma’r unigolion artistig bydden ni wrth ein boddau eu gweld yn gwneud cais i raglen Criw Celf Uwchradd.\nAthrawon ac Ysgolion\nGall pob ysgol enwebu hyd at 10 myfyriwr sy’n amlygu gallu eithriadol ym meysydd celfyddyd, crefft neu ddylunio. Gall athrawon anfon yr enwau fel un cais mawr ar y cyd. Am fwy o wybodaeth, ewch at: https://criwcelfwest.wales/cy/athrawon/\nI wneud cais lawrlwythwch a chwblhau’r ffurflen gais isod. Rydyn ni hefyd am weld enghreifftiau o’ch gwaith ynghyd â datganiad ysgrifenedig yn dweud wrthon ni pam rydych chi am gymryd rhan.\nY dyddiad cau ar gyfer ceisiadau yw dydd Gwener 26 Chwefror 2020.\nGall ymgeiswyr llwyddiannus sicrhau eu lle drwy dalu’r ffi gyfranogi o £40. Mae cefnogaeth ariannol ar gael: https://criwcelfwest.wales/cy/cymorth-ariannol/\nAngen ychydig o gymorth?\nOs oes angen mwy o gymorth arnoch, cysylltwch ag Megan Leigh ar megan@missiongallery.co.uk


Hunanynysu: canllawiau aros gartref i aelwydydd â choronafeirws posibl | LLYW.CYMRU\nHunanynysu: canllawiau aros gartref i aelwydydd â choronafeirws posibl\nSut i hunanynysu ac edrych ar ôl eich hun yn y tŷ os oes haint coronafeirws posibl yn eich cartref.\nAr gyfer pwy mae'r canllawiau hyn\nPryd i ofyn am gyngor meddygol os ydych yn hunanynysu\nBeth a olygir gan haint coronafeirws (COVID-19) posibl neu wedi'i gadarnhau?\nOs oes gennych chi symptomau COVID-19\nOs nad oes gennych chi symptomau COVID-19 ond rydych wedi cael canlyniad prawf positif\nOs oes gennych chi symptomau COVID-19 ac rydych wedi cael canlyniad prawf positif\nWedi eich nodi fel rhywun sydd wedi dod i gysylltiad ag achos positif\nByw gyda phobl eraill ac aelwydydd estynedig\nCyswllt gan y gwasanaeth Profi, Olrhain, Diogelu yng Nghymru\nGofyniad cyfreithiol i hunanynysu\nGorffen hunanynysu a/neu ynysu fel aelwyd neu aelwyd estynedig\nTra'ch bod yn aros gartref, gwnewch yn siŵr eich bod yn gwneud y pethau canlynol\nAr ôl gorffen hunanynysu a/neu ynysu fel aelwyd\nY drefn wrth hunanynysu\nLleihau lledaeniad yr haint yn eich cartref\nBeth allwch chi wneud i helpu'ch hunan i wella\nOs oes angen i chi neu'ch teulu gael cyngor meddygol\nGwybodaeth i gyflogeion\nMae’r cyngor hwn wedi’i fwriadu ar gyfer:\npobl sydd wedi cael canlyniad prawf positif am COVID-19\npobl sydd â symptomau COVID-19 sy'n aros am ganlyniad prawf, neu sydd heb eu profi ac sydd ddim angen triniaeth yn yr ysbyty, y mae’n rhaid iddynt aros gartref am y cyfnod hunanynysu priodol (rhagor o fanylion isod)\npobl sy’n byw gyda rhywun sydd â symptomau a all fod wedi’u hachosi gan COVID-19 neu sydd wedi cael canlyniad prawf positif am COVID-19\npobl o bob oed, gan gynnwys plant.\nMae gwahanol reolau’n berthnasol pan fydd pobl yn cyrraedd Cymru o wledydd tramor ac yn gorfod hunanynysu ar ôl dychwelyd. Mae canllawiau ar wahân ar gael.\nEfallai y bydd meddygon teulu neu feddygon mewn ysbytai yn cynghori pobl i hunanynysu fel rhagofal, naill ai cyn neu ar ôl cael triniaeth feddygol. Mae hwn yn fath gwahanol o hunanynysu i’r hyn a amlinellir yn y canllawiau hyn. Mae’r canllawiau hyn ar gyfer pobl sydd â symptomau COVID-19 neu sydd wedi cael canlyniad prawf positif ar gyfer y feirws. Os yw eich meddyg wedi eich cynghori i hunanynysu fel rhagofal, mae wedi gwneud hynny i sicrhau eich bod mor iach â phosibl cyn ichi gael eich triniaeth feddygol neu i sicrhau eich bod yn gallu gwella’n iawn ar ei hôl.\nMae’r hyn y gallwch ei wneud ac na allwch ei wneud yn ystod y math hwn o hunanynysu yn dibynnu ar gyngor eich meddyg, a bydd pob achos yn wahanol. Os oes gennych unrhyw gwestiynau, rhaid ichi ofyn i’r meddyg sydd wedi eich cynghori i hunanynysu.\nMae’r cyfnodau hunanynysu yn para 10 neu 14 diwrnod.\nMae’r cyfnod hunanynysu yn para 10 diwrnod os oes gennych symptomau. Dylai unigolion sy’n datblygu symptomau ofyn am brawf. Os yw canlyniad y prawf yn negatif, gallant roi’r gorau i hunanynysu.\nMae’r cyfnod hunanynysu yn para 10 diwrnod os byddwch yn cael canlyniad prawf positif am COVID-19, hyd yn oed os nad oes gennych symptomau.\nMae’r cyfnod hunanynysu yn para 14 diwrnod os ydych chi’n byw gyda rhywun sydd wedi datblygu symptomau neu os oes rhywun yn eich aelwyd estynedig wedi datblygu symptomau. Os bydd y person â symptomau yn cael canlyniad prawf negatif, gall pawb roi’r gorau i hunanynysu.\nMae’r cyfnod hunanynysu yn para 14 diwrnod os oes swyddog o’r cynllun Profi, Olrhain, Diogelu wedi cysylltu â chi i gadarnhau eich bod wedi dod i gysylltiad agos â rhywun sydd â COVID-19. Hyd yn oed os byddwch yn cael prawf a bod canlyniad y prawf hwnnw yn negatif, rhaid i chi barhau i hunanynysu am 14 diwrnod. Y rheswm am hyn yw eich bod wedi dod i gysylltiad agos â rhywun sydd â COVID-19 a gall gymryd ychydig o amser i’r feirws ddangos yn eich system.\nCrynodeb byr iawn yw hwn. Rhaid ichi ddarllen y canllawiau hyn yn llawn er mwyn cael cyngor llawn ynglŷn â beth i’w wneud.\nSymptomau pwysicaf coronafeirws (COVID-19) yw un neu fwy o'r canlynol yn cychwyn:\ncolled neu newid i’ch synnwyr arogli neu flasu arferol (anosmia)\nI'r mwyafrif o bobl, bydd COVID-19 yn salwch ysgafn. Ond os oes gennych chi unrhyw un o’r symptomau uchod dylech hunanynysu gartref a threfnu i gael prawf i weld a oes COVID-19 arnoch.\nOs oes gan unrhyw un symptomau, neu os ydynt yn datblygu symptomau wrth hunanynysu, mae’n bwysig nad ydynt yn ceisio ymdopi’n rhy hir ar eu pennau eu hunain cyn gofyn am gymorth meddygol. Dylent gysylltu â gwasanaeth GIG 111 Cymru neu eu meddyg teulu:\nos nad yw eu symptomau’n gwella ar ôl 7 diwrnod\nos ydynt yn cael trafferth anadlu neu yn chwydu ar unrhyw adeg\nos yw blinder yn eu hatal rhag gwneud eu gweithgareddau bob dydd\nos oes gan faban neu blentyn o dan 5 oed wres ar unrhyw adeg\nOs yw’n argyfwng meddygol, dylent ffonio 999.\nHaint bosibl yw pan fo gan berson symptomau COVID-19 ac mae'n aros am ganlyniad prawf ar hyn o bryd.\nHaint wedi'i gadarnhau yw pan fo person wedi cael canlyniad positif i brawf COVID-19.\nOs oes gennych chi symptomau COVID-19, waeth pa mor ysgafn, rhaid i chi hunanynysu gartref am o leiaf 10 diwrnod o pan wnaeth eich symptomau ddechrau. Peidiwch â mynd i’ch meddygfa, eich fferyllfa na’r ysbyty. (Gweler yr adran pryd i ofyn am gyngor meddygol). Dylech drefnu i gael prawf i weld a oes gennych chi COVID-19,\nOs yw canlyniad eich prawf yn negatif\nGallwch roi’r gorau i hunanynysu ar unwaith.\nOs yw canlyniad eich prawf yn bositif\nrhaid ichi sicrhau eich bod yn aros gartref ac yn cwblhau cyfnod hunanynysu am o leiaf 10 diwrnod o’r diwrnod y dechreuodd eich symptomau. Peidiwch â mynd i feddygfa, fferyllfa nac i ysbyty (Gweler yr adran pryd i ofyn am gymorth meddygol).\nAr ôl cael canlyniad prawf positif\nBydd swyddog olrhain cysylltiadau yn cysylltu â chi ar ran gwasanaeth Profi, Olrhain, Diogelu GIG Cymru. Dim ond os byddwch wedi cael canlyniad prawf positif y bydd y swyddog yn cysylltu â chi.\nRhaid i chi hunanynysu am o leiaf 10 diwrnod, gan ddechrau ar y diwrnod y cafodd y prawf ei gynnal. Os byddwch wedyn yn datblygu symptomau yn ystod y cyfnod hunanynysu 10 diwrnod hwnnw, rhaid i chi ailddechrau eich cyfnod hunanynysu 10 diwrnod o’r diwrnod y dechreuodd eich symptomau COVID-19.\nOs oes gennych wres o hyd ar ôl cwblhau eich cyfnod hunanynysu 10 diwrnod, rhaid i chi barhau i hunanynysu a cheisio cyngor meddygol. Fodd bynnag, nid oes angen ichi barhau i hunanynysu ar ôl 10 diwrnod os mai dim os peswch sydd gennych, neu golled neu newid i’ch synnwyr arogli neu flasu, gan y gall y symptomau hyn bara am sawl wythnos ar ôl i'r haint ddiflannu. Gweler yr adran gorffen hunanynysu i gael rhagor o wybodaeth.\nPan fyddwch wedi eich nodi fel rhywun sydd wedi dod i gysylltiad ag achos positif o COVID-19 gan wasanaeth Profi, Olrhain, Diogelu GIG Cymru\nBydd swyddog olrhain cysylltiadau ar ran y gwasanaeth yn eich cynghori i drefnu prawf os byddwch yn datblygu symptomau yn ystod eich cyfnod hunanynysu 14 diwrnod yn unig. Fel cyswllt, nid oes angen i’ch aelwyd hunanynysu. Fodd bynnag, os a phan fyddwch chi’n datblygu symptomau, bydd rhaid i’r aelwyd hunanynysu yn unol â’r canllawiau. Dysgwch ragor am y gwasanaeth Profi, Olrhain, Diogelu.\nOs byddwch yn datblygu symptomau COVID-19 ar ôl cael eich nodi fel cyswllt, yn trefnu prawf a bod y canlyniad y prawf yn negatif\nDylech barhau i gwblhau eich cyfnod hunanynysu 14 diwrnod. Mae’n bwysig iawn eich bod yn dilyn y cyfarwyddiadau hyn hyd yn oed os ydych yn teimlo’n iawn, gan y gall symptomau gymryd hyd at 14 diwrnod i ymddangos ers eich cyswllt diwethaf gyda rhywun sydd â COVID-19 a gallwch heintio pobl eraill hyd yn oed os na fyddwch yn datblygu symptomau.\nOs byddwch yn datblygu symptomau COVID-19 ar ôl cael eich nodi fel cyswllt, yn trefnu prawf a bod y canlyniad y prawf yn bositif\ndylech ddilyn y cyngor ar gyfer pobl â symptomau COVID-19, hynny yw, os ydych yn teimlo’n well ar ôl 10 diwrnod, ac nad oes gennych symptomau o hyd, ar wahân i beswch neu golled neu newid i’r synnwyr arogli neu flasu – gallwch ddychwelyd i’ch trefn arferol.\nOs ydych chi’n byw gyda phobl eraill neu yn rhan o aelwyd estynedig gyda rhywun sydd â symptomau COVID-19\nRhaid i’r person â symptomau hunanynysu am o leiaf 10 diwrnod a threfnu prawf COVID-19 ar unwaith. Rhaid i holl aelodau eraill yr aelwyd ac aelodau o’r aelwyd estynedig hunanynysu a pheidio â gadael eu cartref am 14 diwrnod. Mae’r cyfnod 14 diwrnod yn dechrau ar y diwrnod yr aeth y person cyntaf yn yr aelwyd neu’r aelwyd estynedig yn sâl.\nPan fo’r canlynol yn wir am bobl mewn aelwyd estynedig ag aelwyd eraill:\nnid ydynt yn byw gyda’r achos sydd wedi’i gadarnhau, na pherson â symptomau, yn yr aelwyd estynedig ac\nnad oes unrhyw un ohonynt wedi dod i gysylltiad corfforol â’r person hwnnw am 14 diwrnod;\nnid oes angen iddynt hunanynysu os oes 14 diwrnod llawn wedi pasio ers iddynt ddod i gysylltiad corfforol â’r person ddiwethaf. Dim ond yn y sefyllfa hon y mae’r eithriad hwn yn berthnasol.\nOs yw canlyniad prawf y person cyntaf â symptomau yn negatif\nGall y person a gafodd y prawf yn ogystal â phawb arall yn yr aelwyd neu’r aelwyd estynedig roi’r gorau i hunanynysu.\nOs yw canlyniad prawf y person cyntaf â symptomau yn bositif\nRhaid i’r person hwnnw barhau i hunanynysu am y 10 diwrnod llawn a rhaid i bawb arall yn yr aelwyd neu’r aelwyd estynedig barhau i hunanynysu am y cyfnod llawn o 14 diwrnod fel y nodir uchod.\nOs ydych chi’n byw gyda phobl eraill, neu yn rhan o aelwyd estynedig ac mae rhywun wedi cael ei gynghori i gael prawf COVID-19, hyd yn oed os nad oes ganddo symptomau\nrhaid i’r person sy’n cael y prawf hynanynysu am 10 diwrnod o’r diwrnod y cafodd y prawf ei gynnal hyd nes y caiff wybod canlyniad y prawf. Rhaid i bob aelod arall o’r aelwyd neu’r aelwyd estynedig hunanynysu gartref am 14 diwrnod hyd nes y cânt wybod beth yw canlyniad prawf yr aelod o’u haelwyd.\nOs yw canlyniad prawf yr aelod o’r aelwyd neu'r aelwyd estynedig yn negatif\nGall yr unigolyn a gafodd y prawf yn ogystal â phawb arall yn yr aelwyd neu’r aelwyd estynedig roi’r gorau i hunanynysu ar unwaith.\nOs yw canlyniad prawf yr aelod o’r aelwyd neu’r aelwyd estynedig yn bositif\nrhaid i’r unigolyn a gafodd y prawf barhau i hunanynysu am y 10 diwrnod llawn a rhaid i bawb arall yn yr aelwyd neu’r aelwyd estynedig barhau i hunanynysu am y cyfnod llawn o 14 diwrnod.\nOs bydd unrhyw un arall yn yr aelwyd neu’r aelwyd estynedig yn dechrau dangos symptomau COVID-19 yn ystod eu cyfnod hunanynysu 14 diwrnod\nRhaid iddynt ddechrau cyfnod hunanynysu newydd am o leiaf 10 diwrnod o pan ddechreuodd eu symptomau, waeth ar ba ddiwrnod o’r cyfnod hunanynysu gwreiddiol o 14 diwrnod y maent arno. Mae rhagor o wybodaeth i’w chael yn yr adran gorffen hunanynysu.\nA fydd pawb yn fy aelwyd yn cael prawf os oes gan un person symptomau COVID-19?\nDim ond y person â symptomau COVID-19 fydd yn gorfod cael prawf. Rhaid iddo hunanynysu ar unwaith a threfnu prawf. Rhaid iddo aros gartref wrth iddo aros am ganlyniad y prawf. Ni fydd unrhyw aelod arall o’r aelwyd na’r aelwyd estynedig yn cael prawf ond bydd rhaid iddynt ddechrau cyfnod hunanynysu 14 diwrnod. Rhaid iddynt aros gartref wrth aros am ganlyniad prawf yr aelod o’u haelwyd neu eu haelwyd estynedig.\nYn dilyn canlyniad prawf positif, bydd swyddog olrhain cysylltiadau yn cysylltu â chi ar ran gwasanaeth Profi, Olrhain, Diogelu GIG Cymru. Dim ond ar ôl i chi gael prawf positif y bydd y swyddog olrhain cysylltiadau yn cysylltu â chi. Gellir dod o hyd i gyngor am y camau nesaf i’w dilyn gan bobl eraill sy’n byw gyda chi neu unrhyw un arall yr ydych wedi dod i gysylltiad ag ef yn y canllawiau Profi, Olrhain, Diogelu.\nDarllenwch yr adran gorffen hunanynysu ac ynysu fel aelwyd i gael rhagor o wybodaeth.\nNi ddylai cyflogwyr ofyn eich bod yn mynd yn ôl i'r gwaith os ydych wedi cael gwybod gan Profi, Olrhain, Diogelu GIG Cymru bod angen i chi ynysu gan eich bod wedi cael prawf positif COVD-19, neu eich bod wedi bod mewn cyswllt agos gyda rhywun sydd wedi cael prawf positif. Dylent eich galluogi neu ganiatau i chi aros gartref.\nRydych yn cyflawni trosedd os nad ydych yn aros gartref a hunanynysu yn dilyn cael eich hysbysu gan Profi, Olrhain, Diogelu GIG Cymru bod angen i chi hunanynysu gan eich bod wedi cael prawf positif COVD-19, neu eich bod wedi bod mewn cyswllt agos gyda rhywun sydd wedi cael prawf positif.\nMae hefyd yn drosedd i roi gwybodaeth ffug ynghylch eich cysylltiadau agos i Profi, Olrhain, Diogelu GIG Cymru.\nGall methu â chydymffurfio gyda'r gofyniadau hunanynysu neu ddarparu gwybodaeth ffug olygu Hysbysiad Cosb Benodedig neu gael eich erlyn. Mae'r gofyniadau hyn yn y Rheoliadau.\nGorffen huanynysu ar gyfer rheiny sydd wedi cael prawf positif COVID-19\nOs ydych wedi cael canlyniad prawf positif, gallwch orffen hunanynysu ar ôl 10 diwrnod a mynd yn ôl i’ch trefn arferol os nad oes gennych symptomau parhaus heblaw am beswch neu golled neu newid i’ch synnwyr arogli neu flasu. Fodd bynnag, os oes gennych chi wres uchel o hyd, dylech ddal i hunanynysu nes i’ch tymheredd ddychwelyd i’r lefel arferol a cheisio cyngor meddygol.\nAr ôl 10 diwrnod, does dim angen ichi ddal i hunanynysu os mai peswch neu golled neu newid i’ch synnwyr arogli neu flasu arferol yw’r unig symptomau sydd gennych. Y rheswm am hyn yw oherwydd y gall y symptomau hyn aros am sawl wythnos ar ôl i’r haint ddiflannu. Mae'r cyfnod 10 diwrnod yn cychwyn o'r diwrnod pan wnaethoch chi fynd yn sâl gyntaf.\nNi ddylech orffen ein hunanynysiad ar ôl 10 diwrnod os ydych yn dal i ddangos symptomau, heblaw peswch neu newid neu golli eich synnwyr arolgi neu flasu. Dylech gysyllt gyda GIG Cymru 111 neu'ch meddyg teulu, yn ystod eich cyfnod hunanynysu o 10 diwrnod:\nos nad yw eich symptomau’n gwella ar ôl 7 diwrnod\nos ydych yn cael trafferth anadlu neu yn chwydu ar unrhyw adeg\nos yw blinder yn eich hatal rhag gwneud eu gweithgareddau bob dydd\nOs ydych chi’n dal i deimlo’n sâl ar ôl 10 diwrnod ac nad ydych chi eisoes wedi cael cyngor meddygol, dylech edrych ar GIG 111 Cymru ar-lein. Os nad oes gennych chi fynediad i’r rhyngrwyd, dylech ffonio 111. Os oes argyfwng meddygol, ffoniwch 999.\nGorffen hunanynysu ar gyfer rheiny sydd wedi cael canlyniad prawf negatif\nOs ydych wedi cael prawf negatif, yna gallwch orffen eich hunanynysiad pan fyddwch yn cael y canlyniad negatif, hyd yn oed os oes symptomau gyda chi o hyd.\nGorffen hunanynysu os ydych yn aelod o aelwyd neu'n aelod o aelwyd estynedig\nOs nad ydych wedi datblygu symptomau COVID-19 yn ystod eich cyfnod ynysu aelwyd o 14 diwrnod, yna gall eich cyfnod hunanynysu ddod i ben ar ôl 14 diwrnod.\nOs, fodd bynnag, yn ystod eich cyfnod ynysu fel aelwyd eich bod yn datblygu symptomau COVID-19, yna mae'n rhaid i chi ddilyn y cyngor a ddarparwyd yn y canllawiau hyn ar gyfer unigolion gyda symptomau, a chychwyn cyfnod hunanynysu o 10 diwrnod a threfnu i gael eich profi.\nGorffen hunanynysu os yw Profi, Olrhain, Diogelu wedi cysylltu â chi i gadarnhau eich bod wedi bod mewn cyswllt agos gyda rhywun sydd wedi cael prawf positif COVID-19.\nRhaid i chi hunanynysu am14 diwrnod. Hyd yn oed os ydych yn cael prawf a bod canlyniad y prawf yn negatif, mae'n rhaid i chi hunanynysu am yr 14 diwrnod llawn fel y cynghorir. Mae hyn gan eich bod yn gyswllt agos i rywun sydd wedi cael COVID-19 ac mae'r firws yn gallu cymryd 14 diwrnod i ddangos yn eich system.\nRhaid i chi a phob aelod o'r cartref aros gartref yr holl amser y byddwch yn hunanynysu. Peidiwch â mynd i'r gwaith, i’r ysgol, i siopau, i dŷ unrhyw un arall, i ardaloedd cyhoeddus nac i fannau addoli, a pheidiwch â defnyddio trafnidiaeth gyhoeddus neu dacsis.\nNi ddylai neb adael y tŷ, hyd yn oed i brynu bwyd neu hanfodion eraill, a rhaid gwneud unrhyw ymarfer corff yn eich cartref neu mewn ardal awyr agored breifat, fel gardd. Os nad oes gennych fynediad at ardal awyr agored breifat, gallwch wneud ymarfer corff y tu allan am hyd at awr, gan gynnwys mynd â’r ci am dro, ar yr amod eich bod yn dewis ardaloedd tawel, yn peidio â chyffwrdd arwynebau neu eitemau eraill (ee giatiau, drysau, beiciau llog) ac yn osgoi dod o fewn 2 fetr i unrhyw berson arall. Efallai y bydd angen i unigolion â chyflyrau iechyd neu anableddau penodol fynd allan fwy nag unwaith mewn diwrnod, gyda’u gofalwyr, os yw hynny’n briodol. Enghreifftiau o gyflyrau o’r fath yw anableddau dysgu, awtistiaeth, dementia neu gyflyrau iechyd meddwl eraill. Dylen nhw a’u gofalwyr ddilyn y canllawiau uchod.\nOs oes angen help arnoch chi i brynu bwyd, siopa arall neu gasglu meddyginiaeth, bydd agen i chi ofyn i ffrindiau neu berthnasau.\nNeu, gallwch archebu meddyginiaeth dros y ffôn neu ar-lein. Gallwch hefyd archebu eich siopa ar-lein. Gwnewch yn siŵr eich bod yn dweud wrth yrwyr i adael eitemau tu allan i'w casglu os ydych yn archebu ar-lein. Ni ddylai'r gyrrwr ddod mewn i'ch cartref.\nMae canllawiau pellach ar gael gafael ar help ar gael.\nDylech osgoi cysylltiad ag aelodau eraill o'ch cartref cymaint â phosibl\nOs oes gennych chi symptomau COVID-19, mae'n bwysig lleihau lledaeniad yr haint i eraill yn eich cartref cymaint â phosibl.\nArhoswch mewn ystafell sydd wedi'i hawyru'n dda gyda ffenestr i'r awyr agored sy'n gallu agor, a hynny ar wahân i bobl eraill yn eich cartref os yw hyn yn bosibl. Cadwch y drws ar gau.\nDefnyddiwch ystafell ymolchi ar wahân i weddill y bobl yn eich cartref, os oes un ar gael. Os oes yn rhaid i chi rannu'r cyfleusterau hyn, bydd angen i chi eu golchi'n rheolaidd. Os nad oes ystafell ymolchi ar wahân i gael, dylech chi ddefnyddio'r cyfleusterau hyn olaf, cyn glanhau'r ystafell ymolchi yn drylwyr.\nDefnyddiwch dyweli ar wahân i aelodau eraill eich cartref, ar gyfer sychu eich hun ar ôl cael cawod neu fath ac at ddibenion hylendid dwylo.\nDylech osgoi defnyddio ardaloedd a rennir megis ceginau, pan fo pobl eraill yn bresennol. Dylech fwyta eich prydau bwyd yn eich ystafell.\nDefnyddiwch beiriant golchi llestri (os oes un ar gael) i olchi a sychu'r llestri a'r cyllyll a ffyrc rydych wedi'u defnyddio. Os nad yw hyn yn bosibl, dylech eu golchi â llaw gan ddefnyddio glanedydd a dŵr poeth a'u sychu'n drylwyr, gan ddefnyddio lliain llestri ar wahân.\nBeth i’w wneud os oes symptomau COVID-19 yn ymddangos eto ar ôl diwedd eich cyfnod cyntaf o hunanynysu fel aelwyd\nOs byddwch yn datblygu symptomau COVID-19 eto ar unrhyw adeg ar ôl diwedd eich cyfnod cyntaf o hunanynysu (ar eich pen eich hun neu fel aelwyd) rhaid ichi ddilyn yr un canllawiau hunanynysu eto. Mae'r un peth yn wir ar gyfer unrhyw un yn eich aelwyd neu'ch aelwyd estynedig.\nOs ydych wedi cael prawf positif am COVID-19 o’r blaen ac yn cael symptomau eto, oes angen ichi hunanynysu eto?\nOs ydych eisoes wedi cael prawf positif ond yn datblygu symptomau eto, rhaid i chi hunanynysu am o leiaf 10 diwrnod o pan ddechreuodd y symptomau a threfnu prawf. Os ydych yn byw mewn aelwyd, rhaid i bawb arall yn yr aelwyd aros gartref a hunanynysu am 14 diwrnod. Bydd angen ichi ddilyn y canllawiau hunanynysu o’r dechrau eto.\nOs ydych yn pryderu am eich symptomau COVID-19 posibl newydd (peswch cyson newydd neu dymheredd uchel neu golled neu newid i’ch synnwyr arogli neu flasu), defnyddiwch wasanaeth coronafeirws GIG 111 Cymru neu ffoniwch 111. Os oes argyfwng meddygol, ffoniwch 999.\nOs oes gennych chi symptomau COVID-19, dylech aros mor bell â phosibl oddi wrth bobl eraill yn eich cartref (gweler yr adran dylech osgoi cysylltiad ag aelodau eraill o'ch cartref cymaint â phosibl). Mae'n arbennig o bwysig cadw draw oddi wrth unrhyw un yn eich aelwyd sydd mewn mwy o berygl yn sgil COVID-19 neu unigolion a oedd yn arfer gwarchod eu hunain (gweler yr adran os oes person agored i niwed yn byw gyda chi).\nMae hunanynysu yn berthnasol i blant o bob oed yn ogystal ag oedolion. Bydd rhai o’r cyfarwyddiadau hyn yn anodd eu dilyn llawn os oes plentyn yn yr aelwyd. Mae’n bwysig gwneud penderfyniadau er pennaf les y plentyn, gan gydbwyso ei anghenion, ei ddealltwriaeth a’i allu i gydweithredu gyda’r angen pwysig i reoli’r haint COVID-19.\nOs oes modd, dylech drefnu i unrhyw un sydd mewn mwy o berygl yn sgil COVID-19 neu sy'n eithriadol o agored i niwed (a oedd yn arfer gwarchod ei hun) symud allan o'ch cartref, i aros gyda ffrindiau neu deulu yn ystod y cyfnodau cyfan y byddwch chi ac aelodau eraill o’ch aelwyd yn hunanynysu gartref.\nOs nad oes modd i chi drefnu i’r bobl agored i niwed hynny symud allan o'ch cartref, rhaid ichi gadw draw oddi wrthyn nhw cymaint â phosibl.\nDylai'r rheini sydd â mwy o risg neu sy'n eithriadol o agored i niwed gael cymorth i gymryd camau i leihau cyswllt â phobl eraill yn eich cartref yn ystod y cyfnod hunanynysu. Mae hyn yn wir p'un a oes gan aelodau eraill o’r aelwyd symptomau ai peidio. Dilynwch y cyngor uchod ar osgoi cysylltiad ag eraill eraill mor gaeth â phosibl er mwyn diogelu unrhyw un yn eich aelwyd sydd mewn mwy o berygl neu sy’n eithriadol o agored i niwed. Dylen nhw hefyd ddilyn yr un rheolau i’w diogelu eu hunain.\nGolchwch eich dwylo'n rheolaidd gyda dŵr a sebon am 20 eiliad neu defnyddiwch ddiheintydd dwylo. Bydd hyn yn helpu i’ch amddiffyn chi a'r bobl yr ydych yn byw gyda nhw. Y cam hwn yw un o'r camau mwyaf effeithiol o leihau'r risg o basio'r haint i eraill.\nGorchuddiwch eich pesychiadau a'ch tisian\nGorchuddiwch eich ceg a'ch trwyn gyda hances bapur wrth disian neu besychu. Os nad oes un gyda chi, defnyddiwch eich penelin, ac nid eich dwylo. Gwaredwch ar hancesi papur mewn bag sbwriel tafladwy a golchwch eich dwylo yn syth gyda dŵr a sebon am 20 eiliad neu defnyddiwch ddiheintydd dwylo.\nOs oes gennych ofalwr, dylai sychu unrhyw fwcws neu fflem gyda hances bapur tafladwy ar ôl i chi disian neu besychu. Yna dylai olchi ei ddwylo gyda dŵr a sebon am 20 eiliad neu ddefnyddio hylif diheintio dwylo.\nWrth lanhau, dylech ddefnyddio eich cynnyrch arferol, fel glanedyddion a channydd, gan y bydd y rhain yn effeithiol iawn wrth gael gwared ar y feirws ar arwynebeddau. Glanhewch arwynebedd a gyffyrddir yn aml yn rheolaidd, megis dolenni'r drws, rheiliau llaw, rheolwr y teledu a byrddau. Mae hyn yn arbennig o bwysig os oes gyda chi berson mewn perygl neu sy'n eithriadol o agored i niwed yn eich cartref. Dylech lanhau ystafell ymolchi sy’n cael ei rhannu ar ôl ei defnyddio bob tro, er enghraifft, drwy lanhau unrhyw arwynebau yr ydych wedi’u cyffwrdd.\nGellir gwaredu gwastraff personol (fel hancesi papur wedi eu defnyddio neu glytiau) a chadachau glanhau tafladwy drwy eu storio'n ddiogel mewn bagiau sbwriel arferol. Dylid rhoi'r rhain mewn bag arall, eu clymu'n ddiogel a'u cadw ar wahân oddi wrth wastraff arall. Dylai fod ar wahân am o leiaf 72 awr cyn ei roi yn eich bin gwastraff cartref allanol arferol.\nGellid gwaredu ar wastraff cartref fel yr arfer.\nI leihau'r posibilrwydd o ledaenu'r feirws drwy'r awyr, peidiwch ag ysgwyd dillad budr. Golchwch eitemau fel sy'n briodol yn unol â chyfarwyddiadau'r gwneuthurwyr. Gellir golchi dillad budr i gyd gyda'i gilydd.\nOs nad oes peiriant golchi dillad gyda chi, arhoswch 72 awr ychwanegol ar ôl i'ch cyfnod hunanynysu ddod i ben, a gallwch fynd â'r dillad budr i olchdy cyhoeddus.\nPeidiwch â rhannu tyweli, gan gynnwys tyweli llaw a llieiniau sychu llestri.\nMae’r dystiolaeth yn glir o hyd mai’r ffordd fwyaf effeithiol i ddiogelu eich hunain ac eraill rhag cael eich heintio yw dilyn rheolau cadw pellter cymdeithasol (2 fetr), osgoi cyffwrdd arwynebau a’ch wyneb a golchi eich dwylo yn rheolaidd.\nNi ddylid defnyddio gorchuddion wyneb yn lle dilyn y mesurau hyn, ond o dan rhai amgylchiadau, pan fo’n anodd cadw 2 fetr oddi wrth eraill, rydym yn cynghori pawb sy’n 11 oed a hŷn i ddefnyddio gorchuddion wyneb tair haen anfeddygol. Caiff plant iau ddefnyddio gorchuddion wyneb os ydynt yn dymuno gwneud hynny, ond ni ddylid byth eu defnyddio ar blant o dan 3 oed am resymau yn ymwneud â diogelwch.\nMae hyn yn unol â chyngor technegol diweddaraf Sefydliad Iechyd y Byd.\nDylai gorchuddion wyneb fod wedi’u gwneud o dair haen o ffabrig, fel y nodir gan Sefydliad Iechyd y Byd, ond nid oes rhaid iddynt fod yn fasgiau wyneb o safon feddygol.\nO’i ddefnyddio’n gywir, gall gorchudd wyneb helpu i ddiogelu eraill drwy leihau lledaeniad COVID-19.\nOs oes gennych symptomau COVID-19, neu os ydych wedi cael canlyniad prawf positif, a’ch bod yn byw gyda phobl eraill, dylech ystyried defnyddio gorchudd wyneb y tu mewn i'ch cartref wrth dreulio amser yn ardaloedd o'r cartref a rennir. Rhaid i chi barhau i osgoi cysylltiad ag aelodau eraill o'r cartref cymaint â phosibl. Rhaid i chi barhau i aros gartref am o leiaf 10 diwrnod o’r diwrnod pan wnaeth eich symptomau COVID-19 ddechrau neu ddyddiad eich prawf. Nid yw gwisgo gorchudd wyneb yn disodli hyn.\nDylai pobl sy’n hunanynysu, ac aelodau o’u haelwyd, roi gorchuddion wyneb untro mewn bagiau dwbl a’u cadw am 72 awr cyn eu rhoi mewn bin sbwriel. Dylid golchi gorchuddion wyneb amldro ar ôl eu defnyddio. Gellir gwneud hyn gyda’ch golch arferol.\nRydym wedi ei gwneud yn ofynnol i wisgo gorchuddion wyneb mewn mannau cyhoeddus dan do. Fodd bynnag, nid yw hyn yn berthnasol os ydych yn hunanynysu yn eich cartref eich hun.\nMae canllawiau pellach ar y defnydd o orchuddion wyneb ar gael.\nDarllenwch am y gofyniad i wisgo gorchuddion wyneb ar drafnidiaeth gyhoeddus yng Nghymru.\nPeidiwch â derbyn ymwelwyr i'ch cartref\nPeidiwch â gwahodd na derbyn ymwelwyr cymdeithasol, fel ffrindiau neu deulu, i mewn i'ch cartref tra’r ydych chi ac aelodau eraill o’r teulu yn hunanynysu. Os ydych am siarad gyda rhywun nad ydynt yn aelodau o'ch aelwyd, defnyddiwch y ffôn neu gyfryngau cymdeithasol.\nOs ydych chi neu aelod o'ch teulu yn derbyn gofal hanfodol yn eich cartref, yna dylai gofalwyr barhau i ymweld. Bydd gofalwyr yn cael masgiau wyneb a menig i leihau'r risg o drosglwyddo'r haint i chi.\nBwydo o'r fron os ydych wedi eich heintio\nAr hyn o bryd does dim tystiolaeth i awgrymu bod y feirws yn gallu cael ei drosglwyddo drwy laeth y fron. Gall haint gael ei ledaenu i'r babi yn yr un modd ag i unrhyw un sydd mewn cyswllt agos gyda chi.\nOs ydych chi neu aelod o'r teulu yn bwydo gyda fformiwla neu laeth wedi ei dynnu o'r fron, dylech sterileiddio'r offer yn ofalus cyn pob defnydd. Ni ddylech rannu poteli na phwmp y fron gydag unrhyw un arall.\nMae mwy o wybodaeth ar gael ar wefan Coleg Brenhinol yr Obstetryddion a'r Gynaecolegwyr.\nOs oes anifeiliaid anwes yn y cartref\nAr hyn o bryd, does dim tystiolaeth bod anifeiliaid anwes yn gallu trosglwyddo'r afiechyd i bobl. Fodd bynnag, dylech olchi eich dwylo ar ôl cyffwrdd eich anifeiliaid anwes neu eu gwastraff.\nCyngor i berchnogion anifeiliaid anwes.\nYfwch ddŵr i gadw wedi hydradu; dylech yfed digon yn ystod y dydd fel bod eich wrin (pi-pi) yn lliw clir golau. Gallwch ddefnyddio meddyginiaeth dros y cownter, fel paracetamol, i helpu gyda rhai o'ch symptomau COVID-19. Defnyddiwch y rhain yn unol â'r cyfarwyddiadau ar y pecyn neu'r label a pheidiwch â chymryd mwy nag yr argymhellir.\nMae'n bwysig i gofio gofalu am eich meddwl yn ogystal â'ch corff, a chael cymorth os oes angen. Gwnewch yn siŵr eich bod yn cadw mewn cysylltiad gyda'ch teulu a'ch ffrindiau dros y ffôn neu ar gyfryngau cymdeithasol. Mae hefyd ffynonellau o gefnogaeth a gwybodaeth all helpu fel y wefan Every Mind Matters.\nOs yw'n achos brys, ffoniwch 999 a rhowch wybod i'r gweithredwr ffôn bod gyda chi neu'ch perthynas symptomau COVID-19.\nDylid canslo apwyntiadau meddygol a deintyddol tra'ch bod chi a'ch teulu yn hunanynysu gartref. Os ydych yn poeni neu os oes gofyn i chi fynd yn bersonol yn ystod y cyfnod yr ydych yn hunanynysu gartref, trafodwch hyn gyda'ch cyswllt meddygol yn gyntaf (er enghraifft eich meddyg teulu, ysbyty lleol neu wasanaeth claf allanol), defnyddiwch y rhifau y maen nhw wedi eu darparu. Os ydych yn poeni am eich symptomau COVID-19 cysylltwch â gwasanaeth gwirio symptomau arlein y coronafeirws GIG 111 Cymru. Os nad oes mynediad i’r we gyda chi, ffoniwch 111.\nOs na allwch weithio oherwydd COVID-19, gallwch gael cymorth. Dysgwch pa gymorth sydd ar gael ichi os ydych yn cael eich cyflogi gan rywun arall neu os ydych yn hunangyflogedig.\nCymorth ariannol os na allwch weithio\nDylech ddweud wrth eich cyflogwr os nad yw'n bosibl ichi weithio tra’r ydych yn hunanynysu. Efallai y bydd eu polisi absenoldeb salwch neu absenoldeb arbennig yn cynnwys absenoldeb o’r fath.\nOs na allwch gael tâl salwch gan eich cyflogwr, efallai y gallwch gael Tâl Salwch Statudol neu fath arall o gymorth ariannol.\nDysgwch ragor am Dâl Salwch Statudol, gan gynnwys pwy sy’n gymwys a sut i wneud cais ar GOV.UK.\nOs ydych chi ar incwm isel ac nad ydych yn gallu gweithio gartref tra’n hunanynysu, fel allech gael taliad o £500 i helpu gyda cholled enillion. Dim ond os ydych chi wedi cael prawf COVID-19 positif neu wedi cael cyfarwyddyd i hunanynysu gan wasanaeth Profi Olrhain Diogelu GIG Cymru y cewch wneud cais am y taliad.\nDarganfyddwch a ydych yn gymwys a sut i wneud cais am y taliad hunanynysu.\nTrefnu nodyn hunanynysu ar gyfer eich cyflogwr\nOs yw eich cyflogwr wedi gofyn am nodyn hunanynysu, defnyddiwch y gwiriwr symptomau COVID-19 ar wefan GIG 111 Cymru.\nNid yw’r nodyn hunanynysu ond ar gael i gleifion sydd wedi cael eu cynghori i hunanynysu gan y gwiriwr symptomau ar-lein.\nPeidiwch â ffonio 111 gan na fydd ein staff sy’n ateb yn gallu’ch cynorthwyo.\nMae’r nodyn hunanynysu yn creu Cyfeirnod Unigryw i gyflogwr ei ddefnyddio i wirio bod eich nodyn yn ddilys.\nOs rhoddir gwybod i rywun fod angen iddo hunanynysu am 14 diwrnod oherwydd ei fod wedi dod i gysylltiad agos â rhywun sydd wedi cael canlyniad prawf positif am y COVID-19, bydd yn cael cadarnhad ysgrifenedig o’r cyfarwyddyd i hunanynysu. Gall rannu’r cadarnhad hwnnw gyda’i gyflogwr.


Cyn-amddiffynnwr Caerdydd a Chymru Alan Harrington wedi marw – Golwg360\n23 Rhagfyr 2019 am 12:53 Diweddarwyd am 15:01\nMae cyn-amddiffynnwr Caerdydd a Chymru Alan Harrington wedi marw yn 86 oed.\nGwnaeth dros 400 ymddangosiad i’w unig dîm, Caerdydd rhwng 1951 a 1966, ac mae’n cael ei ystyried yn un o chwaraewyr gorau’r clwb erioed.\nEnillodd y chwaraewr o Benarth 11 cap dros Gymru gan helpu’r wlad i gyrraedd Cwpan y Byd yn 1958 – er iddo fethu’r twrnament oherwydd anaf i’w ysgwydd.\nDywedodd Undeb Bêl-droed Cymru: “Rydym yn drist iawn i glywed am farwolaeth Alan Harrington.\n“Rydym yn cydymdeimlo’n ddwys gyda theulu a ffrindiau Alan yn ystod y cyfnod hwn.”\nTra bod Caerdydd wedi dweud: “Mae’r clwb yn drist i glywed bod un o’n cewri, Alan Harrington, a dreuliodd ei holl yrfa gyda Chaerdydd rhwng 1951-1966 wedi marw.”\nBu Alan Harrington yn reolwr ar Y Barri yng Nghynghrair Cymru am gyfnod wedi iddo ymddeol.\nMae’n gadael ei wraig Gloria a’i ferched Judith a Rachel.


Gwerthuso'r Dudalen (Cyfyngiad Gwastraff)\nBydd gwasanaethau gwrthod ac ailgylchu, gan gynnwys y cyfyngiad gwastraff ochr, yn parhau fel arfer am bythefnos y clo\nMae'r amser hwn yn wahanol i'r cyfnod clo diwethaf. Mae'r broses gloi hon wedi'i chyfyngu i bythefnos ac rydym yn llwyr ddisgwyl i ganolfannau ailgylchu ailagor ar 9 Tachwedd.\nByddwn yn dal i gasglu eich deunydd ailgylchadwy bob wythnos a'ch gwastraff sbwriel bob yn ail wythnos. Nid oes cyfyngiad ar faint o ddeunydd ailgylchadwy y gallwch eu rhoi allan.\nGall y rhan fwyaf o'r hyn sy'n cael ei daflu allan o'r tŷ cael ei roi allan ar gyfer eich casgliadau ailgylchu wythnosol. Yng Nghastell-nedd Port Talbot, rydym wedi gwneud chynnydd da. Gyda'n gilydd llwyddwyd i gyrraedd targed Llywodraeth Cymru i ailgylchu 58% erbyn 2016 / 17. Gwaith gwych! Y targed nesaf yw 64% erbyn 2019 / 20, felly mae angen i ni wneud mwy o hyd.\nFodd bynnag, yr ydym wedi edrych yn ofalus ar cynnwys y biniau ar olwynion a bagiau du ac mae, ar gyfartaledd, swm mawr o ddeunyddiau ailgylchadwy yn cael eu taflu allan fel gwastraff. Mae angen i ni gael y defnydd ailgylchadwy hyn allan o'r bin ar olwynion a bagiau du, ac i mewn i'ch casgliadau ailgylchu wythnosol. Er mwyn helpu i annog y newid hwn, mae'r Cyngor wedi cyflwyno terfyn ar nifer y bagiau du y gellir eu rhoi allan.\nO Ebrill 2019\nDylai deiliaid tai gyflwyno dim mwy na 1 bin ar olwynion ar gyfer gwaredu (neu'r hyn sy'n cyfateb ar gyfer tai heb biniau olwyn, heb fod yn fwy na chyfanswm o 3 bag du)\nNi fyddwn bellach yn casglu unrhyw fagiau ychwanegol a bydd yn rhaid i chi eu tynnu oddi ar ymyl y ffordd a naill ai:\nTrefnu'r cynnwys ac ailgylchu'r hyn y gallwch gan ddefnyddio gwasanaethau ailgylchu'r Cyngor;\nEwch â nhw i'ch canolfan gwastraff cartref ac ailgylchu agosaf (Cofiwch y bydd angen i chi drefnu cynnwys unrhyw wastraff bagiau DU, os nad ydych wedi gwneud hynny eisoes). Gallwch ddod o hyd i amseroedd agor y safle a manylion cynllun trwyddedau'r fan ar ein gwefan.\nRhowch y biniau / bagiau allan ar eich diwrnod casglu sbwriel nesaf (Peidiwch â rhoi mwy na'r terfyn a ganiateir)\nNid oes cyfyngiad ar faint o ailgylchu gallwch ei roi allan ar gyfer eich casgliadau ailgylchu wythnosol - os ydych angen mwy o offer ailgylchu gallwch wneud cais am hyn ar-lein ar ein tudalennau sbwriel ac ailgylchu\n*Nid oes cyfyngiadau ar gasglu yn syth ar ol y Nadolig.\nYr un deunydd mwyaf ailgylchadwy sy'n dal i cymryd lle yn y bin ar olwynion a bagiau du yw gwastraff bwyd. Defnyddiwch eich casgliadau ailgylchu wythnosol ar gyfer eich holl wastraff bwyd os gwelwch yn dda.\nBydd y Cyngor yn cadw golwg ar casgliadau a rhoi cyngor i drigolion sut y gallant ailgylchu mwy, a lleihau faint o wastraff a roddir allan i'w waredu. Fel dewis olaf lle mae trigolion yn rhoi gormod allan yn rheolaidd ac nid ydynt wedi cymryd cyngor ar ailgylchu, yna gall y Cyngor gymryd camau gorfodi.\nGall y rhan fwyaf o'r hyn sy'n cael ei daflu allan o'r tŷ cael ei roi allan ar gyfer eich casgliadau ailgylchu wythnosol. Fodd bynnag, rydym yn cydnabod bod yna rai aelwydydd sy'n ailgylchu ac yn dal i roi allan symiau mawr o wastraff na ellir ei ailgylchu. Felly, ar yr un pryd â chyflwyno cyfyngiad gwastraff ychwanegol, byddwn hefyd yn gweithredu cynllun eithrio.\nNid yw'r cynllun eithrio ar gyfer deunydd ailgylchadwy.\nFyddech gystal a gweld ein Cyflwyno Ailgylchu+ / canllawiau ailgylchu i ganfod beth sydd yn ailgylchadwy. Os ydych yn ailgylchu ac yn dal i roi allan symiau mawr o wastraff gallwch wneud cais am eithriad. Bydd angen i chi ddangos rydych dim ond yn cyflwyno gwastraff na fedrir ei ailgylchu er enghraifft: clytiau, lludw glo, gwely anifeiliaid ac ati.\nMae'n rhaid i nifer y sticeri eithrio a gyflenwir ichi bara am gyfnod o 12 mis. Gweler ein Telerau ac Amodau llawn\nGwneud cais am Eithriad


Llenwr Llinell Ddwfn Gorau, Tocsin Botox, Llenwr Botwm - Beulines\nWedi'i leoli yn Guangzhou, mae Beulines yn Arbenigedd Yn Yr Ardal Estheteg Feddygol Gydag 20 Mlynedd Ac Wedi Ymglymu'n Wir yn y Gweithgynhyrchu, Marchnata a Gwerthu Cynhyrchion Meddygaeth Estheteg o Ansawdd Uchel, Yn Cynnwys Llenwr Dermol Asid Hyaluronig, Math Tocsin Botulinwm, Datrysiad Mesotherapi (Lleihau Braster / Whitening / Twf Gwallt / Gwrth Melano / Gwrth Heneiddio), Trywydd PDO, ac ati…\nFe'i sefydlwyd yn 2001\nMwy nag 8 cynnyrch\nMwy na 2 biliwn\nLlenwr Dermol Ha\nBEUFILLER Traws-gysylltiedig ...\nMae llenwyr dermol, a elwir hefyd yn llenwyr wyneb, llenwyr wrinkle neu ffeilwyr cosmetig, yn weithdrefnau lleiaf ymledol poblogaidd a ddefnyddir i gyfuchlinio'r wyneb, gan lenwi crychau ac ychwanegu cyfaint. Mae'r mathau mwyaf cyffredin o lenwwyr o dan ffeilwyr llygaid, llenwyr wyneb, llenwyr boch, trwyn llenwyr, llenwyr ên, llenwyr llinell gwên, llenwyr llinell chwerthin, a llenwad pen-ôl, llenwr y fron. Mae BEUFILLER yn gyfres o lenwwyr dermol sy'n cynnwys asid hyalwronig traws-gysylltiedig o gel HA nad yw'n seiliedig ar anifeiliaid. Mae'r gel yn glir, ...\nBEUFILLER hyaluronig a ...\nMae llenwr dermol asid hyaluronig traws-Gysylltiedig BEUFILLER yn asid hyalwronig sefydlog unigryw o darddiad nad yw'n anifail, mae'n boblogaidd iawn i wella gwefusau, oherwydd mae'n gost-effeithiol iawn a gall gynnig canlyniadau ar unwaith heb lawer o amser adfer. Gwybodaeth fer: 1, Brand: BEUFILLER 2, Cyfansoddiad: Asid hyaluronig sefydlog 3mg / ml 3, Tarddiad Deunydd: Wedi'i fewnforio o Korea 4, Chwistrellau Brand: Cwmni BD 5, Asiant Traws-Gysylltiedig: BDDE 6, Nifer y Nodwyddau / Darn: 2 Nodwyddau BD 7, Mae hi'n ...\nBEULINES Traws Gysylltiedig ...\nBEULINES Mae llenwr dermol asid hyalwronig traws-gysylltiedig yn asid hyalwronig unigryw sefydlog o darddiad nad yw'n anifail. Defnyddir yr asid hyalwronig chwistrelladwy hwn yn bennaf ar gyfer tynnu llinellau mân a chrychau o amgylch llygaid, talcen, ceg; strwythur wyneb cerflun; gwella cyfaint yr ên neu'r bochau; ehangu'r fron a'r pen-ôl, ac ati. Mae'n gynnyrch un defnydd. Mae BEULINES wedi'i neilltuo'n benodol yn y diwydiant llenwi asid hyaluronig ers blynyddoedd. Gwybodaeth fer: 1, Brand: BEULINES 2, Cyfansoddiad: 24mg / m ...\nBeth Yw Tocsin Botulinwm? Mae tocsin botulinwm, yn ...\nBeth yw tocsin Botulinum? Mae tocsin botulinwm yn p ...\nBeth yw datrysiad gwynnu mesotherapi BEULINES ...\nLleihau Braster Mesotherapi ...\nBeth yw BEULINES Braster Mesotherapi Lleihau Solutio ...\nMesotherapi Gwrth Melan ...\nBEULINES Serwm Datrysiad Gwrth-Melano Mesotherapi ...\nGwrth-Heneiddio Mesotherapi ...\nBeth yw BEULINES Mesotherapi Gwrth-heneiddio Solutio ...\nTwf Gwallt Mesotherapi ...\nPrif Gynhwysyn: Aqua (Dŵr), Phenoxyethanol, ...\n“Dewch â’r Gwynt a’r Tonnau, Breuddwydion a Mordaith Yn 2021 ″ Cynhadledd Flynyddol\nWrth edrych yn ôl ar y gorffennol ac edrych ymlaen at y dyfodol, ar Ionawr 23, cynhaliodd Guangzhou BEULINES gynhadledd gryno ar ddiwedd y flwyddyn gyda’r thema “Dewch â’r Gwynt a’r Tonnau, Breuddwydion a Mordaith yn 2021 ″. Ymgasglodd teulu BEULINES. Rydyn ni'n meddwl, taflu syniadau, a ...\nArweiniodd diwydiant dyfeisiau meddygol Tsieina mewn cyfnod euraidd\nYn ôl y cwmni ymchwil marchnad Frost & Sullivan, mae disgwyl i farchnad offer a chyfarpar meddygol cyfan Tsieina ddyblu i UD $ 53.7 biliwn erbyn 2015. Rhwng 2009 a 2011, mae disgwyl i’r llywodraeth fuddsoddi cyfanswm o US $ 124 biliwn mewn diwygio gofal iechyd, yn enwedig yn 2011 fel y cyntaf ...